Ustaz Ebit Sebak Lihat Kehidupan Daif To’ki Tinggal Di Pondok Kecil

Baru-baru ini, tular mengenai kehidupan daif penyanyi terkenal To’ki bersama isteri tercinta, Sharifah Fairuz Syed Yusof. Perkara itu turut mendapat perhatian pendakwah terkenal Ustaz Ebit Lew yang pergi menziarahi penyanyi itu.

Melihat kehidupan To’ki dan isterinya yang sakit tinggal di sebuah pondok kecil sejak setahun lalu, Ustaz Ebit akui sebak sebaik sahaja tiba di tempat tinggal penyanyi tersebut.

BACA: Ustaz Ebit Lew Tak Hirau Letih Asal Dapat Ziarah Pusara Ibu

Berkongsikan kisah pertemuannya itu, Ustaz Ebit berkata dia berdebar apabila tiba di lokasi dan dari dari jauh To’ki menyambut kedatangannya kemudian terus memeluknya seolah sudah lama mengenai antara satu sama lain.

Sebak sayu tadi ziarah To'ki. Best-best lagu. Ramai tag saya di fb berita ini. Saya terus ke sana. Sampai jer dah berdebar kata Allah kedalam juga ini. Sekali sampai pondok ini ini dah setahun To'ki tinggal bersama isterinya yang sakit. To'ki khidmat jaga dan uruskan isteri kerana isteri tak boleh bergerak sangat. Dari jauh To'ki terus sambut saya dan terus peluk saya. Tak sempat nak cakap apa-apa. Macam dah lama kenal. Terus To'ki kata kenapa ustaz buat semua ini. Kebaikan pada semua orang tanpa harap balasan. Allah sayang ustaz. InsyaAllah akan bantu untuk Tangki dan water pump air sungai dan bilik air. Saya hadiahkan juga peti ais dan mesin basuh. Dari live kami tadi InsyaAllah Hj Hamid dari Kulim akan beri kayu pain untuk buat rumah cantik-cantik. Syukur dapat berkongsi ilmu dan berkasih sayang-ebitlew

A post shared by  Ebit Lew (@ebitlew) on Jul 1, 2020 at 6:11am PDT

“Sebak sayu tadi ziarah To’ki. Best-best lagu. Ramai tag saya di fb berita ini. Saya terus ke sana. Sampai jer dah berdebar kata Allah ke dalam juga ini.

“Sekali sampai pondok ini ini dah setahun To’ki tinggal bersama isterinya yang sakit. To’ki khidmat jaga dan uruskan isteri kerana isteri tak boleh bergerak sangat,” tulisnya.

Ustaz Ebit berkata dia akan membantu mengusahakan pemasangan paip bagi membolehkan bekalan air dipam dari sungai berdekatan ke kediaman penyanyi itu bagi memudahkan urusan kehidupan harian.

Malah, Ustaz Ebit memberitahu dia turut menghadiahkan sebuah peti sejuk dan mesin basuh buat pasangan tersebut. Dalam pada itu, Ustaz Ebit memaklumkan ada individu akan memberikan kayu pain untuk membina sebuah rumah cantik untuk To’ki dan isteri.

“InsyaAllah akan bantu untuk Tangki dan water pump air sungai dan bilik air. Saya hadiahkan juga peti ais dan mesin basuh.

“Dari live kami tadi InsyaAllah Hj Hamid dari Kulim akan beri kayu pain untuk buat rumah cantik-cantik. Syukur dapat berkongsi ilmu dan berkasih,” katanya.

Difahamkan, To’ki hanya bergantung pada hasil daripada persembahan di restoran atau majlis kecil. Malah, berharap nasibnya dalam industri muzik tempatan itu masih ada dalam usaha memperbaiki taraf kehidupannya kini.


Lan A To Z Kini Tauke Buluh Lemang, 8,000 Batang Terjual Aidilfitri Lalu

Sebelum ini mengusahakan perniagaan syarikat menyewa peralatan sistem audio, bagaimanapun Lan A To Z mengakui pendapatannya merudum teruk akibat pandemik COVID-19 kerana banyak tempahan dibatalkan dan majlis tidak boleh diadakan.

Tidak hanya berpeluk tubuh, Lan yang pernah berniaga buluh lemang pada tahun lalu akhirnya mengambil keputusan untuk melakukannya sekali lagi bagi menyambung punca rezeki. Usahanya itu mendatangkan hasil apabila berjaya menjual kira-kira 8,000 batang buluh lemang.

“Jika diikutkan, saban minggu, jadual tempahan peralatan sistem audio yang saya usahakan sentiasa penuh. Apabila PKP dikuatkuasakan, saya termenung sekejap. Kemudian, apabila terfikir saya pernah berniaga buluh lemang, tahun lalu, saya terpanggil melakukannya sekali lagi.

“Alhamdulillah, perniagaan ini menjadi. Sepanjang Ramadan sehingga Aidilfitri, saya jual kira-kira 8,000 batang buluh lemang.

“Jadi apabila memikirkannya, tak jadi hendak terkilan. Sebaliknya, saya terus tersenyum,” katanya kepada BH Online.

Lan berkata, dia bekerjasama dengan masyarakat Orang Asli untuk mendapatkan bekalan buluh yang dijual pada harga RM1.50 hingga RM2 sebatang. Meskipun, keuntungan tidak besar kerana perlu membayar RM1 bagi setiap batang buluh diperoleh, namun Lan masih bersyukur.

Malah, Lan berkata tempahan diterima tidak putus-putus meskipun perayaan Syawal telah pun tamat, dia mula menerima tempahan untuk perayaan Aidiladha pula.

Dalam pada itu,penyanyi yang lagu popular dengan lagu Itik Gembo-Gembo dan Darjat ini juga turut aktif menjual kuih-kuih tradisional antaranya kuih Lidah Buaya. Lan berkata dia mempromosikan jualan kuih itu di Facebook dan tempahan diterima saban hari.

Sudah tiga tahun menawarkan khidmat penyewaan peralatan sistem bunyi, Lan berkata dia tidak gemar meminta-minta, sebaliknya lebih suka berusaha sendiri untuk mendapatkan rezeki.

“Kalau tidak sihat, terbaring, itu lain cerita. Selagi boleh berjalan dan berusaha sendiri, saya buat apa sahaja yang boleh.

“Alhamdulillah, mulai hari ini, saya boleh menyambung perniagaan sewaan sistem audio. Saya sudah mula menerima tempahan, Alhamdulillah ramai yang menyokong saya,” katanya.


Kerana Harta Pusaka, Fatin Afeefa Tak Mengaku Saudara?

Belum reda kontroversinya didakwa menjalin hubungan cinta dengan suami orang dimana merupakan lelaki yang sama pernah dikaitkan dengan isu terdahulu, nampaknya nama Fatin Afeefa sekali lagi menjadi bualan di laman Twitter.

Hangat diperkatakan apabila seorang netizen menggunakan nama @sharizrosee mendakwa Fatin yang merupakan sepupunya telah memutuskan hubungan saudara diantara mereka dipercayai berpunca daripada harta pusaka.

Dedah gadis itu, keluarga Fatin tidak mengaku hubungan keluarga mereka kerana enggan umum mengetahui akan kewujudan mereka adik beradik. Lebih mengejutkan, gadis itu mendakwa keluarga Fatin hidup atas harta arwah ibunya.

Dakwa gadis itu lagi, Fatin pernah mencuri gelang dan rantai emas milik ibunya sendiri. Tetapi, abangnya pula dituduh mencuri sehingga menyebabkannya ditahan oleh pihak berkuasa, malah dibelasah ketika berada di dalam lokap.

Kata gadis itu lagi, pendedahan itu dibuat adalah kerana ingin menegakkan kebenaran dan hak keluarganya. Jelasnya lagi, selepas dia membuat pendedahan tersebut, ramai yang berdepan nasib yang sama dan tidak berani bersuara untuk mendapatkan hak mereka semula.

Dalam pada itu, dia berkata ada saudaranya meminta untuk memadam perkongsian tersebut kerana mahu berjumpa dan berbincang secara baik. Namun, gadis itu berkata sebelum ini dia pernah mengajak untuk berbincang namun pihak Fatin enggan memberikan kerjasama.

Perkongsian gadis itu ternyata menimbulkan pelbagai reaksi daripada netizen yang turut terkejut  kerana tidak menyangka bahawa Fatin dan keluarganya tergamak berbuat demikian.

Difahamkan perkongsian tersebut kini mendapat 14 ribu ‘Retweet’ dan mencecah hampir 28 ribu tanda suka. Bagaimanapun, setakat ini masih tiada kenyataan lanjut daripada Fatin berhubung isu berkenaan.


Fasha Sandha Rindu Nak Tengok Wayang, Pergi Masjid

Umum mengetahui sejak 18 Mac lalu, kerajaan melaksanakan Perintah Kawalan Pergerakan (PKP) bagi membendung penularan wabak COVID-19. Berikutan itu, banyak sektor penting ditutup termasuklah rumah-rumah ibadah.

Selepas berbulan lamanya ditutup, bermula semalam pawagam sudah pun mula dibuka kepada orang ramai namun perlu mengikut SOP yang telah ditetapkan. Menerusi Instagram, Fasha Sanda turut teruja apabila pawagam kini mula dibuka.

BACA: Alami Sakit Badan, Fasha Sandha Syukur Suami Urutkan Setiap Hari

Berkongsikan status terkini daripada GSC Cinema, Fasha berkata dia rindu untuk menonton wayang dan rasa rindu untuk pergi ke masjid seperti kebiasaannya. Fasha turut bertanyakan kepada pengikutnya, siapa yang rindu ke pawagam dan ke masjid sama sepertinya.

“Yeay hari ni dapat gambar ni. Rindu nak pergi pawagam. Siapa rindu nak tengok wayang, rindu nak pi masjid, macam kami?,” tulisnya.

Fasha turut berharap bulan Julai ini baik-baik sahaja dan dipermudahkan. Difahamkan, Fasha dijangkal bakal melahirkan cahaya mata pertama bersama suaminya, Aidil Aziz akhir Julai ini.

Baru-baru ini, Fasha berkongsikan dia berdepan masalah sakit anggota badan ekoran sarat mengandung. Menurut Fasha, dia mengalami bengkak di bahagian kaki dan masalah kesakitan saraf atau ‘Carpal Tunnel’ pada bahagian tangan.

Bagaimanapun, doktor memberitahu tidak perlu bimbang dengan keadaan tersebut kerana ia akan berakhir selepas bersalin.


Muncul Dengan Imej Tanpa Jambang, Remy Ishak Buat Peminat Tak Keruan

Tampil dengan penampilan terbaru kemas tanpa jambang, Remy Ishak menjadi perhatian ramai peminatnya selepas berkongsikan video pendek bersama pelakon Nad Zainal bagi mempromosikan drama terbarunya.

Sekian lama kekal dengan imej berjambang, rata-rata netizen memuji penampilan Remy yang kelihatan lebih muda dan kacak tanpa jambang. Malah, ada yang mengatakan penampilan barunya itu kelihatan seperti wajahnya 10 tahun lalu.

Saja abang sumpah Mona supaya tak bergerak, sebab abg rasa Mona dah terlalu banyak menggerakan cinta dalam hati abg. . #hatiyangtersakiti @nad.zainal @aladdinwedding ??

A post shared by  Remy Ishak (@remyishak) on Jun 30, 2020 at 10:43pm PDT

Diruangan komen, peminatnya seolah tidak keruan dengan penampilan Remy itu. Remy juga dilihat turut membalas beberapa komen para peminatnya. Melihatkan perkongsian itu mengenai pasangan kekasih, netizen turut mendoakan agar Remy segera bertemu jodoh.

Terdahulu, Remy mendedahkan dia mengalami kemurungan hingga terpaksa mendapatkan nasihat doktor akibat terperap sendirian di rumah sejak Perintah Kawalan Pergerakan (PKP) dikuat kuasa pada 18 Mac lalu.


Amyza Aznan & Peguam Didakwa Langgar Etika Guaman

Semalam, Amyza Aznan mengemukakan notis tuntutan ganti rugi berjumlah RM5 juta dari peguam yang mewakili Zarina Anjoulie , Nurul Hafidzah Hassan. Ia susulan tindakan peguam itu mengeluarkan kenyataan berunsur fitnah yang merosakkan reputasi Amyza sebagai seorang selebriti.

Difahamkan, Amyza yang ditemani peguamnya hadir ke pejabat Hafidzah di Shah Alam semalam untuk menghantar notis tersebut namun peguam itu tiada di pejabat dan notis itu kemudian telah diserahkan kepada kakitangannya.

Bagaimanapun, tindakan Amyza bersama peguamnya hadir secara mengejut ke pejabat firma guaman Hafidzah bersama media tanpa sebarang temujanji didakwa menyalahi etika guaman.

Kedatangan tersebut adalah bertujuan memaksa serahan saman dilakukan di hadapan wakil media bagi kes saman fitnah anak guamnnya, Zarina Anjoulie.

Menerusi kenyataan media kepada mStar, peguam yang dilantik oleh Amyza perlu secara rasmi berhubung dengan pihak peguam Zarina Anjoulie dan memakumkan mengenai perwakilan untuk dimaklumkan kepada mahkamah.

“Defandan iaitu Amyza dan peguamnya mengarahkan dan mendesak serahan saman dilakukan di hadapan wakil media bagi kes saman fitnah anak guam Zarina Anjoulie. Kehadiran mengejut bersama pihak media mengundang kesangsian pihak firma kami.

“Firma Tetuan Nurul Hafidzah dan Associates memaklumkan bahawa prosedur penyerahan saman tersebut telah dipenuhi mengikut kaedah mahkamah. Oleh kerana defendan Amyza diwakili peguam, urusan penyerahan perlu dilakukan secara teratur,” katanya.

Terdahulu, Amyza menerusi notis yang disampaikan melalui peguamnya itu menuntut permohonan maaf dalam tempoh tujuh hari serta bayaran ganti rugi kerosakan.

Permohonan maaf itu perlu dilakukan di media sosial, penerbitan media serta sidang akhbar dan selepas itu barulah budi bicara akan dilakukan terhadap tuntutan ganti rugi itu. Sekiranya gagal berbuat demikian dalam tempoh diberikan, pihaknya akan memfailkan saman.


Ning Baizura Akui Tertekan Ketika PKP

Terlalu bimbang memikirkan masa depan sebagai penyanyi, Ning Baizura mendedahkan dia mengalami tekanan ketika kerajaan melaksanakan Perintah Kawalan Pergerakan (PKP) pada Mac lalu.

Menurut Ning, dia menerima banyak tawaran menyanyi namun terpaksa dibatalkan kerana pandemik COVID-19. Ning berkata apa yang lebih membimbangkan menyanyi adalah punca rezekinya.

“Dua minggu selepas PKP dikuatkuasakan, saya tertekan. Tawaran menyanyi ada tapi banyak yang terpaksa dibatalkan. Ketika itu, terfikir bagaimana masa depan saya sebagai penyanyi sedangkan inilah punca rezeki.

“Namun, bukan saya seorang berperasaan begitu malah kawan-kawan lain. Ada yang meluahkan perasaan dan mengadu situasi mereka. Saya bersyukur kerana biarpun dalam kepayahan, saya berjaya melalui situasi sukar itu,” katanya kepada BH Online.

Meskipun gusar berdepan cabaran tersebut, namun Ning bersyukur keluarganya sentiasa memahami dan menjadi sumber inspirasi untuk dirinya cekal dan tabah.

“Mujur saya dikelilingi keluarga yang sangat memahami. Dalam menghadapi situasi itu, bagi kami, komunikasi itu penting. Kami cuba hindari perasaan sedih dan atur perancangan supaya kehidupan jadi lebih baik,” katanya.

Dalam pada itu, Ning berkata sepanjang PKP dia menambah pengetahuan dengan mempelajari selok membina perniagaan atas talian sebagai persediaan untuk masa depan.

“Mahu atau tidak, kita kena akur situasi hari ini yang tidak sama dengan sebelumnya. Justeru, saya mengambil beberapa kursus perniagaan melalui pelantar digital.

“Rasa seronok apabila kita dapat belajar perkara baharu. Ini membuka mata kita melihat sesuatu daripada perspektif berbeza,” katanya.


Boy Iman Hanya Mampu ‘Tergelak’ Dapat Tahu Diisytihar Muflis

Hangat diperkatakan apabila laporan mededahkan pelakon yang juga ahli perniagaan Boy Iman atau nama sebenarnya Noruliman A Rahman diisytihar muflis oleh mahkamah berkuat kuasa semalam.

Difahamkan, pengisytiharan muflis itu diputuskan berikutan Boy Iman selaku penghutang penghakiman gagal melunaskan tuntutan lebih RM60,000 dibuat seorang individu pada pertengahan tahun lalu.

Bagaimanapun, Boy Iman mengakui hanya mampu ‘tergelak’ selepas membaca laporan dirinya. Katanya, dia langsung tidak tahu menahu atau tidak dimaklumkan mengenai sebarang tindakan undang-undang yang bakal dikenakan ke atasnya terlebih dahulu.

“Saya pun baru tahu selepas membaca laporan disiarkan media sebentar tadi. Baru je baca, dan memang tak tahu apa-apa atau tak terima sebarang notis pun.

“Apabila saya merujuk kes ini pada peguam, dia juga memberi maklum balas yang sama. Apa boleh buat? Saya hanya mampu tergelak sajalah buat masa ni,” katanya kepada Malaysiakini.

Dalam pada itu, Boy Iman berkata dia sedang menunggu maklumat lanjut mengenai hal itu daripada peguamnya.

Peguam yang mewakili pemiutang memfailkan tuntutan memaklumkan Boy Iman menerusi syarikatnya, DBI Technology Sdh Bhd ada melancarkan program pembinaan rumah mampu milik dikenali DBI Homes sekitar 2017 lalu.

Ujarnya, anak guamnya menyertai program itu untuk pembinaan rumah jenis Ilham dengan kos sebanyak RM50,000. Malah, pembayaran penuh dibuat anak guam.

Pembinaan rumah itu sepatutnya siap dalam tempoh enam bulan, namun projek akhirnya tidak menjadi dan pemiutang menyedari sudah ditipu mahu membatalkan kontrak serta meminta Boy Iman memulangkan wangnya semula.


Hawa Rizwana Akui Zizan Razak Sering Teman Kayuh Basikal

Mengakui pelawak dan pelakon Zizan Razak merupakan kawan lelaki dalam industri yang sering menemaninya beriadah, namun personaliti TV, Hawa Rizwana berkata hubungannya bersama Zizan hanyalah sekadar kenalan rapat.

Hawa berkata hubungan persahabatannya dengan Zizan menjadi lebih erat sejak melakukan aktiviti berbasikal bersama-sama. Ujarnya sebelum ini kebetulan bertemu apabila ada acara bersama, tetapi kini lebih kerap kerana dalam kumpulan berbasikal yang sama.

“Saya dan Zizan hanya kawan dan kenalan rapat. Kalau dulu selalu berjumpa apabila kebetulan ada acara bersama. Tapi sekarang kerap sikit sebab kami berada dalam kelompok kumpulan berbasikal yang sama.

“Kebetulan pula instruktor kami pun kayuh sekali jadi ia secara tidak langsung menggabungkan macam-macam pasukan berbasikal serentak, semua dah macam keluarga besar,” katanya kepada Astro Gempak.

Tidak mahu berlaku salah faham mengenai hubungannya dengan Zizan, Hawa menegaskan dirinya masih belum berpunya malah belum terfikir lagi untuk mencari pasangan hidup.

“Saya baru berusia 25 tahun dan perjalanan karier saya masih jauh. Jadi fokus saya untuk keluarga terlebih dahulu sampai betul-betul stabil,” katanya.

Sebelum ini, tindakan Hawa dan Zizan dilihat sering berbalas komen di akaun masing-masing menjadi perhatian netizen. Malah, kedua-duanya juga kini lebih sering dilihat bersama terutama ketika hujung minggu.


Anak Pengasas Dnars Ugut Mahu Bunuh Bapa Tiri?

Anak lelaki pengasas kosmetik Dnars, Allahyarham Faziani Rohban Ahmad mengaku tidak bersalah atas dakwaan mengugut mahu menyebabkan kematian terhadap bapa tirinya melalui pesanan ringkas aplikasi WhatsApp.

Memetik laporan Harian Metro, Mohamed Akhbar Hakim Jasman, 20, membuat pengakuan itu selepas pertuduhan dibacakan di hadapan Majistret S Mageswari di Mahkamah Majistret Kuala Lumpur hari ini.

Tertuduh didakwa menghantar kiriman WhatsApp berbaur ugutan berbunyi “Papa igt deh kalau adik ore mati, ore g pancung belako” terhadap Ahmad Shah Rizal Ibrahim, 43.

Kesalahan itu dilakukan di pusat beli-belah di Jalan Bukit Bintang Kuala Lumpur pada 8.45 malam, 15 Jun lalu.

Jika disabitkan kesalahan, tertuduh berdepan hukuman penjara maksimum tujuh tahun atau denda atau kedua-duanya mengikut Seksyen 506 Kanun Keseksaan.

Timbalan Pendakwa raya, Muhammad Aiman Azahan tidak menawarkan sebarang jaminan kerana kesalahan itu tidak boleh dijamin.

Bagaimanapun, tertuduh yang diwakili peguam Muhammmad Nor Izzat Nordin memohon jaminan antara RM2,000 hingga RM3,000 memandangkan ia sudah memadai bagi memastikan anak guamnya hadir di mahkamah.

Mahkamah membenarkan tertuduh diikat jamin sebanyak RM4,000 dengan seorang penjamin dengan syarat tambahan tertuduh tidak mengganggu mangsa sehingga selesai kes berkenaan.
Mahkamah turut menetapkan 7 Ogos depan bagi serahan dokumen dan sebutan semula kes.


Sekolah Dibuka Semula 15 Julai Ini

Sesi persekolahan sekolah menengah bagi pelajar tingkatan 1 hingga 4, kelas peralihan dan murid tahun 5 serta 6 di sekolah rendah yang ditangguh susulan pelaksanaan Perintah Kawalan Pergerakan (PKP) pada Mac lepas akan disambung semula bermula 15 Julai ini.

Menteri Kanan (Pendidikan), Dr Mohd Radzi Md Jidin ketika mengumumkan perkara itu berkata tarikh pembukaan semula sekolah bagi murid tahun satu hingga tahun empat pula ditetapkan pada 22 Julai ini.

Beliau berkata tarikh pembukaan semula sekolah itu terpakai kepada semua sekolah kerajaan, sekolah bantuan kerajaan, sekolah swasta dan mana-mana institusi pendidikan yang berdaftar dengan Kementerian Pendidikan (KPM).

Bagi sekolah yang tidak berdaftar dengan KPM pula, mereka juga disaran untuk turut mengikut tarikh pembukaan penuh sekolah yang ditetapkan, katanya.

Mohd Radzi berkata KPM menetapkan tiga model yang perlu dijadikan panduan oleh pentadbir sekolah mengikut kesesuaian dan situasi di sekolah masing-masing semasa pengoperasian pembukaan penuh sekolah kelak.

Katanya tiga model berkenaan adalah Model Satu Sesi, Model Dua Sesi dan Model Penggiliran.

Beliau berkata Model Satu Sesi adalah bagi sekolah yang mempunyai bilik darjah atau ruang yang mencukupi bagi menempatkan semua murid dalam satu sesi, selepas mengambil kira penjarakan sosial.

Model kedua, iaitu Model Dua Sesi adalah bagi sekolah sedia ada yang sudah beroperasi secara dua sesi atau pun sekolah satu sesi yang kini perlu beroperasi secara dua sesi kerana tidak mempunyai ruang yang mencukupi bagi menempatkan semua murid dengan mengambil kira penjarakan sosial.

Mohd Radzi berkata Model Penggiliran adalah sekolah yang tidak mempunyai ruang mencukupi bagi menempatkan semua murid walaupun dengan melaksanakan model dua sesi di mana kebanyakan sekolah di dalam kategori ini adalah sekolah yang terletak dalam kawasan berkepadatan penduduk yang tinggi.

Bagi Model Penggiliran untuk sekolah menengah, katanya murid tingkatan 5 dan 6 perlu hadir ke sekolah setiap hari, manakala kehadiran murid tingkatan 1 hingga 4 perlu dibuat secara bergilir-gilir mengikut kelas atau aliran tertentu.

Ujarnya pihak sekolah hendaklah menentukan bentuk penggiliran yang sesuai berdasarkan keperluan murid.

“Contohnya, jika sekolah mempunyai ruang yang mencukupi, murid tingkatan 4 akan turut hadir setiap hari dengan keutamaan diberi sebagai persediaan untuk menduduki peperiksaan SPM pada tahun hadapan,” katanya.


Berbulan Tiada ‘Job’, Sufian Suhaimi Akui Pendapatan Terjejas

Umum mengetahui ramai yang terjejas susulan pelaksanaan Perintah Kawalan Pergerakan (PKP) sejak tiga bulan lalu. Malah, ramai penggiat seni juga turut terkesan kerana segala aktiviti hiburan terpaksa dihentikan.

Penyanyi Sufian Suhaimi juga mengakui pendapatannya turut terjejas akibat COVID-19. Bagaimanapun, Sufian menggunakan tempoh tersebut sebaiknya dengan memberi tumpuan dengan bidang perniagaan diceburinya iaitu menjual bantal zikir yang dilancarkan Januari lalu.

“Kita kena cari jalan bagaimana untuk bertahan. Harus seimbang dan realistik sama ada nak buat sesuatu yang betul-betul minat atau macam mana kita nak bertahan dalam waktu yang mencabar ini.

“Alhamdulillah, saya rasa bertuah kerana telah lancarkan perniagaan pada awal tahun. Jadi waktu macam ni saya boleh gunakan untuk fokus kepada bisnes itu,” katanya kepada mStar Online.

Dalam pada itu, Sufian memberitahu sepanjang tiga bulan terkurung dalam tempoh PKP tidak membuatkan dia berasa tertekan kerana dia bukan seorang yang suka bersosial dan lebih suka menghabiskan masa di rumah.

“Kebetulan saya memang suka duduk rumah. Kalau bukan PKP pun, saya tak suka tempat yang ramai orang. Tempat karaoke atau kedai mamak pun saya tak pergi.

” Masa PKP itu, saya rasa seperti satu dunia bersama saya. Semua orang duduk rumah tapi sudah rasa bosan tapi saya dah bersedia lama untuk perkara ini,” katanya.


Yusof Haslam Dilantik Kali Kedua Pantau SPRM Bantu Tangani Rasuah

Pengarah dan penerbit filem terkenal, Datuk Yusof Haslam dilantik menjadi ahli Panel Perundingan Pencegahan Rasuah (PPPR) Suruhanjaya Pencegahan Rasuah Malaysia (SPRM) buat kali kedua semalam.

Memetik laporan Malaysia Kini, pelantikannya itu adalah untuk membantu menangani rasuah dalam semua bidang meskipun beliau dari latar belakang perfileman. Dalam pada itu, Yusof Haslam mengucapkan terima kasih kepada pihak yang memberikan kepercayaan kepadanya.

“Terima kasih di atas pelantikan ni dan pihak yang telah memberi kepercayaan kepada saya.

“Saya dilantik bukan khusus untuk pantau bidang perfileman semata-mata, tapi merangkumi semua bidang secara umum,” katanya kepada Malaysiakini.

Difahamkan, ini bukanlah kali pertama buat penerbit drama siri Gerak Khas itu dilantik mengaggotai lembaga penasihat itu. Yusof Haslam pernah menganggotai PPPR pada 15 Ogos 2016 hingga 14 Ogos 2017 ketika pemerintahan bekas Perdana Menteri, Datuk Seri Najib Razak.

“Sebelum ini di bawah Najib Razak sebagai perdana menteri, tetapi sekarang dengan Muhyiddin Yassin,” katanya.

Semalam, SPRM mengumumkan 24 ahli badan bebas. Selain 12 ahli PPPR, turut dilantik adalah tujuh ahli Lembaga Penasihat Pencegahan Rasuah (LPPR) dan lima ahli Panel Penilaian Operasi, melibatkan mereka daripada pelbagai bidang.

Semalam, seramai 12 ahli Panel Perundingan dan Pencegahan Rasuah (PPPR) dan lima ahli Panel Penilaian Operasi (PPO) turut dilantik oleh Perdana Menteri, Tan Sri Muhyiddin Yassin secara pentadbiran.


Amyza Aznan Tuntut RM5 Juta Dari Peguam Zarina Anjoulie

Nampaknya konflik yang melanda pelakon Amyza Aznan serta Emelda Rosmila dengan seorang Zarina Anjoulie dilihat semakin panas. Sebelum ini Emelda Rosmila menuntut permohonan maaf dan ganti rugi lebih RM1 juta daripada Zarina.

Terbaru, kini giliran Amyza Aznan pula mengemukakan notis tuntutan permohonan maaf dan ganti rugi berjumlah RM5 juta namun dari peguam yang mewakili Zarina, Nurul Hafidzah Hassan.

BACA: Amyza Aznan Kecewa Pihak Zarina Anjoulie Tak Datang Serah Surat Saman

Difahamkan ia susulan tindakan peguam itu yang mengeluarkan kenyataan berunsur tohmahan dan fitnah yang merosakkan reputasi Amyza sebagai seorang selebriti di media sosial dan laporan media.

Amyza menerusi notis yang disampaikan melalui peguamnya itu menuntut permohonan maaf dalam tempoh tujuh hari serta bayaran ganti rugi kerosakan.

Permohonan maaf itu perlu dilakukan di media sosial, penerbitan media serta sidang akhbar dan selepas itu barulah budi bicara akan dilakukan terhadap tuntutan ganti rugi itu.

Amyza berkata sekiranya gagal berbuat demikian dalam tempoh diberikan, pihaknya akan memfailkan saman di mahkamah.

Harian Metro melaporkan, Amyza yang ditemani peguamnya hadir ke pejabat Hafidzah di Shah Alam pagi tadi untuk menghantar notis tersebut namun peguam itu tiada di pejabat dan notis itu kemudian telah diserahkan kepada kakitangannya.

Menurut Amyza, Hafidzah menerusi laporan media telah memfitnahnya dia dan Emelda dengan mengatakan tindakan mereka adalah sebagai kempen pembunuhan karakter terhadap Zarina.

“Tuntutan ini dibuat bagi membersihkan nama. Selama ini semua sedia maklum saya mempunyai rekod bersih dalam industri hiburan.

“Kenyataan yang dilemparkan Hafidzah benar-benar menjejaskan reputasi saya dalam bidang seni. Apa yang dikatakan peguam itu adalah satu penghinaan dan fitnah. Apa yang saya lakukan ini adalah usaha saya untuk terus bertahan dalam industri seni hampir lebih dua dekad,” katanya.


Bekas Isteri Ude Wahid, Intan Salleh Sudah Temui Pengganti?

Meskipun bukanlah seorang selebriti, namun kemelut rumah tangganya terdahulu bersama bekas suami, Ude Wahid dan bekas madunya, Izreen Azminda, membuatkan Intan Salleh dikenali ramai.

Baru-baru ini hangat diperkatakan bahawa bekas isteri pemuzik tu sudah jumpa pengganti apabila dilihat memuat naik foto bersama seorang jejaka kacak. Malah, Intan turut mendedikasikan nukilan khas buat jejaka itu.

Bagaimanapun menerusi nukilan khas yang ditulis Intan, lelaki tersebut hanya dianggapnya sebagai seorang sahabat sahaja. Meskipun sudah menjelaskan status hubungan mereka, namun netizen mendoakan agar Intan bertemu jodoh dengan sahabatnya itu.

Dalam pada itu, ramai yang memuji jejaka tersebut lebih kacak daripada bekas suaminya dan mendoakan agar ikatan persahabatan mereka sampai ke jinjang pelamin.

Intan berkawin dengan Ude pada 1 Mac 2013 dan bercerai talak satu pada 22 Mac 2018. Pasangan ini dikurniakan dua orang anak iaitu Arish Muqri, 4, serta Ariq Muqri, 2 tahun. Intan sempat bermadu selepas Ude mengahwini pelakon Izreen Azminda pada 8 Ogos 2017 secara tutup.


Kaki Che Ta Terseliuh Selepas Pelakon Tambahan Terpijak Kain

Berdepan detik cemas, kaki kiri Rozita Che Wan terseliuh ketika menjalani penggambaran drama Dayang Senandung di sebuah hotel di Puchong, petang semalam. Dalam kejadian itu, Che Ta terjatuh selepas seorang pelakon tambahan terpijak kainnya.

“Betullah malang tidak berbau… Saya reda dengan ujian ini. Benda kalau sudah hendak jadi, apa daya kita hendak menghalangnya.

“Sampai berbalut lutut… Ini pengalaman pertama saya terjatuh di lokasi penggambaran,” katanya kepada BH Online.

Che Ta berkata sebaik terjatuh, pihak penerbit drama dengan pantas membawanya untuk mendapatkan rawatan di hospital berdekatan. Berikutan keadaan kakinya itu, Che Ta akui risau dengan penggambaran drama lain yang perlu dijayakannya.

“Selain Dayang Senandung, saya terbabit dengan drama Juliet dan Kebaya Kasut Kanvas. Huru-haralah jadual saya selepas ini. Doktor beri cuti seminggu untuk saya berehat,” katanya.

Namun, Che Ta berkata dia sedia berlakon seandainya pengarah membenarkan babak dijayakan dalam keadaan duduk.

“Cuma saya kena tengok keadaan dan perkembangan lutut ini. Saya juga tidak mahu menyusahkan produksi dan tidak selesa bertongkat di set,” katanya.


Alami Sakit Badan, Fasha Sandha Syukur Suami Urutkan Setiap Hari

Menantikan kehadiran cahaya mata bersama suaminya, Adil Aziz dijangkal bakal melahirkan akhir Julai ini, Fasha Sandha berkongsikan dia berdepan masalah sakit anggota badan ekoran sarat mengandung.

Menurut Fasha, dia mengalami bengkak di bahagian kaki dan masalah kesakitan saraf atau ‘Carpal Tunnel’ pada bahagian tangan. Bagaimanapun, doktor memberitahu tidak perlu bimbang dengan keadaan tersebut kerana ia akan berakhir selepas bersalin.

Kaki kiri kami bengkak teruk, tangan pula dua2 belah kena Carpal tunnel . Doktor kata tak payah risau semua ni akan berakhir lepas bersalin. Suami tolong urut2 setiap hari Alhamdulillah. Terima kasih suami ku I can’t live without you my hero and my kids #iburayfalraysha . Ok siapa yang kenal makcik2 pakar urut orang hamil (yang bertauliah) please DM me ok. Thanks ??

A post shared by  Fasha Sandha (@fashasandha) on Jun 27, 2020 at 6:21pm PDT

“Kaki kiri saya bengkak teruk, tangan pula dua-dua belah kena Carpal Tunnel, doktor kata tak payah risau semua ni akan berakhir lepas bersalin,” katanya.

Fasha turut mengucapkan terima kasih kepada suaminya kerana selalu mengurutnya setiap hari untuk melegakan kesakitan yang dialami. Fasha juga sempat menitipkan ucapan manis buat Aidil bahawa dia tidak boleh hidup tanpa suaminya dan juga anak-anak.

“Suami tolong urut setiap hari, Alhamdulillah, terima kasih suamiku, saya tak boleh hidup tanpa awak dan anak-anak,” katanya.

Diruangan komen, rata-rata netizen berkongsi tips penjagaan kesihatan ketika hamil, malah pada masa yang sama tidak putus-putus mendoakan agar urusan untuk melahirkan anak nanti berjalan dengan lancar dan dipermudahkan.


Zed Zaidi Syukur Dilantik AJK Hal Ehwal Warga Industri, Kebajikan FINAS

Dilantik sebagai Ahli Jawatankuasa (AJK) Hal Ehwal warga Industri, Kebajikan dan Data Industri Perbadanan Kemajuan Filem Nasional Malaysia (Finas), Presiden Persatuan Seniman, Zed Zaidi meluahkan rasa syukur di atas perlantikan itu.

Berkongsikan surat pelantikannya itu di Instagram, Zed turut menzahirkan ucapan terima kasih kepada Kementerian Komunikasi Multimedia Malaysia dan FINAS. Zed berkata dia akan menjalankan tanggungjawab serta amanah yang diberikan sebaik mungkin.

Zed memberitahu dia akan terus memperjuangkan hak kebajikan anak seni seperti yang dilakukan Seniman sebelum ini, malah tanggungjawabnya selepas ini menjadi lebih besar selepas dilantik sebagai AJK FINAS.

“Saya akan teruskan perjuangan membantu anak-anak seni tetapi selepas dilantik sebagai AJK di FINAS ini sudah tentu tanggungjawab menjadi lebih besar.

“Misi saya adalah untuk melakukan kebajikan secara inklusif terhadap industri seni kreatif di Malaysia ini,” katanya kepada Astro Gempak.

Dalam pada itu, Zed berkata dia tidak mempedulikan jika ada pihak mempertikai jawatan yang disandang dalam FINAS itu. Katanya lagi, jika tiada kecaman bermakna orang tidak nampak perjuangannya selama ini.

“Sebenarnya saya tak kisah pun warganet atau netizen nak hentam saya, nak suka saya atau tidak kerana bagi saya benda tu lumrah.

“Bagi saya, kalau tak ada orang yang mengecam maknanya tak nampaklah perjuangan kita tu. Sekurang-kurangnya perjuangan kita selama ini diiktiraf oleh FINAS dan Kementerian,” katanya.


Cik Manggis Kini Berhijab, Akan Terus Menari Bersama De Fam

Sejak beberapa hari lalu hangat diperkatakan apabila anggota kumpulan De Fam iaitu Cik Manggis memuat naik fotonya tampil ayu bertudung. Malah, ramai tertanya-tanya adakah penyanyi itu kini sudah berhijab.

Meluahkan rasa syukur, Cik Manggis atau nama sebenarnya Nurshazwani Shamsuddin mengakui membuat keputusan untuk berhijab sepenuhnya. Ujarnya, dia sudah lama memasang niat untuk bertudung namun dilakukannya secara perlahan-lahan.

“Betul saya sudah berhijab. Alhamdullilah. Sebenarnya ini bukan keputusan yang tiba-tiba. Saya dah lama pasang niat tapi saya perlu lakukannya perlahan-lahan, bukan mengejut.. tak boleh nak terus berubah.

“Bagi saya berhijrah itu agak mencabar. Tapi sebelum saya betul-betul berhijrah, saya pastikan diri saya bersedia sepenuhnya macam pakai anak tudung dulu sebelum bertudung, selangkah demi selangkah,” katanya kepada mStar Online.

Mengakui pada awalnya sukar untuk mengubah imej kerana sudah terbiasa dengan gaya hidup sedia ada, namun Manggis berkata niat yang membuak-buak untuk berhijab memudahkan perjalanan hijrahnya itu.

Dalam pada itu, meskipun sudah bertudung namun ia tidak menghalang minatnya untuk terus menari dan menganggap persembahan dalam De Fam sebagai sebuah aktiviti sukan. Malah, memilih mempedulikan kata-kata netizen yang hanya mahu mencari kelemahannya semata-mata.

“Apa yang saya utamakan sekarang ialah ada kemajuan dalam hidup saya. Saya pun tak harapkan apa-apa dari orang lain sebab saya buat semua ini demi diri saya sendiri, bukan orang lain,jadi apa orang nak fikir, fikir la,” katanya.


Laudya Cynthia Bella, Engku Emran Sah Bercerai

Teka-teki status rumah tangga Laudya Cynthia Bella dan Engku Emran akhirnya terjawab apabila pelakon popular Indonesia itu mengesahkan bahawa mereka sudah pun bercerai selepas dua tahun mendirikan rumah tangga.

Perkara itu dimaklumkan oleh Laudya sebentar tadi menerusi satu program. Laudya memberitahu keputusan untuk berpisah itu telah dipersetujui oleh kedua-dua belah pihak dan dilakukan secara baik.

BACA: Foto DP Tanpa Isteri, Engku Emran Unfollow Laudya Cynthia Bella

“Berkaitan laporan berita ketika ini tentang rumah tangga saya, saya ingin menjelaskan bahawa kami sudah sama-sama sepakat untuk berpisah secara baiik.

“Sudah berbagai upaya kami lakukan dan ini adalah takdir Allah SWT, rumah tangga kami hanya sampai di sini dan sudah segala proses kami lalui, saat ini semuanya sudah selesai,” ujarnya.

Meskipun berdepan dengan pengalaman pahit, bagaimanapun Laudya berkata dia reda di atas apa yang berlaku dan menganggap ia sebagai sebuah pelajaran dalam kehidupannya. Laudya juga percaya ada hikmah tersembunyi disebalik perceraian itu.

“Dua tahun dia menjadi suami saya, banyak sekali kebaikan, hikmah dan pembelajaran yang saya dapat.

“Insyaallah hikmah, pembelajaran, semua yang saya dapat ini boleh saya jadikan bekal, boleh saya simpan untuk menjadi wanita yang Insyaallah jauh lebih baik lagi,” katanya.

Laudya dan Engku Emran berkahwin pada 8 September 2017 di sebuah hotel di Kuala Lumpur. Pasangan ini tidak dikurniakan cahaya mata. Terdahulu, rumah tangga pasangan ini menjadi perhatian apabila Laudya memadam semua gambar bersama suaminya di Instagram.


Sejak Menduda, Alha Alfa Terima Mesej Jampi, Ayat Mantera

Rumah tangga yang bina hanya mampu bertahan 6 bulan sahaja selepas bercerai pada Mac lalu, jurusolek terkenal Alha Alfa mendedahkan sejak menduda dia sering menerima mesej daripada individu tidak dikenali di media sosial berlagak seolah-olah kekasihnya.

Alha barkata bagaimanapun dia tidak melayan mesej itu kerana tidak tahu apa niat sebenar individu berkenaan cuba mendekatinya. Lebih menyeramkan, dia sering menerima mesej pelik seperti jampi dan ayat seperti mantera.

“Saya selalu dapat mesej bukan-bukan dan pelik-pelik. Menakutkan, jampi-jampi ayat macam mantera la apa la. Kenapa ya sampai macam ni mentaliti orang-orang kita, saya harap bolehlah berhenti cakap bukan-bukan.

“Mengarut yang bukan-bukan boleh datangkan fitnah benda ni. Astagfirullahaladzim, bawa-bawa mengucap,” tulisnya.

Menerusi Insta Story, Alha turut memuat naik mesej perbualan daripada individu berkenaan. Dalam mesej itu, individu berkenaan mengatakan dia suka dan sayangkan jurusolek itu. Malah, turut mengatakan jangan meninggalkannya serta bertanyakan apakah salahnya.

April lalu, Alha mendedahkan baru sahaja sebulan memegang status duda, ramai wanita menyatakan hasrat mahu menjadikannya sebagai suami.

Malah, ada juga ibu bapa yang menghantar mesej kepadanya mahu menjadikannya sebagai menantu tanpa perlu mengeluarkan belanja hantaran yang tinggi dan tidak perlu adakan sebarang majlis.

Terdahulu, Alha berkata rumah tangganya hanya mampu bertahan selama 6 bulan selepas dia dan Azlin sepakat untuk berpisah secara baik selepas masing-masing sudah tidak lagi persefahaman.


Sentiasa Memaafkan Rahsia Risteena Kekal Bahagia

Bukan mudah bergelar selebriti kerana setiap tindak tanduk pasti akan menjadi perhatian ramai. Malah, sebagai selebriti perlu bersedia untuk berdepan dengan kritikan dan pandangan negatif daripada orang ramai.

Enggan menjadikan sikap negatif individu lain punca dirinya tidak gembira, Risteena berkata dia belajar untuk memaafkan jika mahu kekal bahagia. Ujarnya, bukan semua orang sukakan kita dan apa yang penting kita tidak buat jahat pada orang lain.

“Biasalah ada orang suka dan ada orang tak suka dengan kita. Asalkan kita tak buat jahat pada orang dan sentiasa maafkan orang sudah cukup membuatkan hidup saya bahagia,” katanya kepada Astro Gempak.

Dikhabarkan bakal menamatkan zaman bujang hujung tahun ini, Risteena dia dan tunang Isa Khan masih belum memilih tarikh sesuai untuk hari bahagia mereka. Malah, dia juga belum membuat persiapan khusus menjelang majlis perkahwinan mereka.

“Belum ada persiapan sangat buat masa sekarang. Jika semuanya okay, kami akan plan semula secepatnya dan kami akan umumkan juga tarikhnya apabila sudah ada nanti,” tambahnya.

Baru-baru ini Risteena diraikan sempena ulangtahun perkenalan mereka menerusi hadiah sebuah kereta mewah jenis Audi A5 berharga RM339,000.

Risteena dan Isa bertunang pada 23 November 2019 di Bali, Indonesia dan dijangka bakal mendirikan rumah tangga pada tahun ini.


Netizen Terkejut Rupanya Suami Emma Maembong Ada Kembar

Sejak mendirikan rumah tangga Februari lalu, pelakon Emma Maembong dilihat semakin bahagia selepas berkahwin. Malah, Emma juga sering berkongsikan momen manis bersama suaminya, Muhammad Shazli.

Tetapi ramai yang tidak tahu sebenarnya suami Emma sebenarnya mempunyai pasangan kembar seiras. Memang sama tampan sama kacak dengan suami Emma. Menerusi Instagram, suami Emma berkongsikan foto saudara kembarnya dan ternyata, rata-rata turut netizen terkejut.

Kembar suami Emma itu dikenali sebagai Muhammad Shaznin Azhar. Difahamkan, kembarnya itu merupakan pemegang Ijazah Sarjana Muda di Royal Melbourne Institute of Technology dan dia menjawat jawatan sebagai eksekutif kanan di Malaysian Airports.

Diruangan komen, rata-rata netizen mengatakan wajah Shazli dan kembarnya memang sangat seiras sehingga ramai yang sukar untuk membezakan yang mana satu sebenarnya suami Emma.

Dalam pada itu ramai yang tertanya-tanya yang mana satu abang dan yang mana satukah adik. Tidak kurang juga ada yang mengatakan jangan sampai Emma tertukar suami sudah kerana tidak dapat bezakan yang mana satu Shazli.


Eida Moin Kini Berhijab, Mahu Kekal Istiqamah

Sudah lama rasanya tak dengar cerita mengenai pelakon Ieda Moin. Terbaru, Ieda mendedahkan dia telah membuat keputusan untuk berhijab penuh sejak 4 Mei lalu. Akui sudah lama menyimpan hasrat untuk bertudung, Ieda bersyukur akhirnya mampu melakukannya.

Menurut Ieda, pemergian rakan baiknya Maya Matahari beberapa bulan lalu ekoran menghidap kanser sarcoma tahap empat turut membuka matanya untuk menutup aurat dan berpakaian mengikut syariat.

“Sudah lama saya menyimpan hasrat bertudung. Jika diikutkan, tahun lalu, saya mahu berhijab, namun tuntutan kerja dan komitmen diperbaharui membuatkan niat itu tertunda.

“Namun, tarikh 18 Mac lalu menggerakkan hati saya. Banyak insiden terjadi seperti penularan COVID-19 dan pemergian arwah Maya yang membuatkan saya tersentak,” katanya kepada BH Online.

Ieda juga mengakui sebelum membuat keputusan untuk berhijab, dia sering diganggu emosi dan tidak selesa ketika memilih persalinan untuk keluar rumah.

“Serba-serbi tak selesa ketika memandang cermin. Orang tua saya pernah rasa pelik ketika saya berkunjung ke rumah mereka untuk berbuka puasa, Ramadan lalu.

“Saya tutup kepala dengan kain dengan alasan tidak mahu mandi dan membasahkan rambut. Namun, ketika meraikan hari jadi saya dan anak, Mei lalu, saya terus nekad untuk bertudung,” katanya.

Dalam pada itu, Ieda berkata dia sedikitpun tidak risau mengenai rezeki dalam industri seni selepas membuat keputusan untuk berhijab kerana pihak produksi percaya dengan bakat lakonannya.

Tambah Ieda, berkat doa ibu dan teman baiknya, Noorkhiriah merupakan pendorong utama dirinya tampil mengenakan hijab dan perlahan-lahan mahu kekal istiqamah.

“Saya nekad bertudung kerana sayangkan suami dan orang tua. Saya tak mahu mereka tanggung dosa diri ini jika tidak menutup aurat,” katanya.


Demi Watak Boyish, Elfira Loy Habiskan RM2,000 Beli Pakaian

Sudah lama rasanya tidak melihat Elfira Loy muncul di kaca televisyen. Nampaknya, selepas ini kita dapat Elfira kembali beraksi apabila pelakon itu mendedahkan bakal muncul dalam telemovie Rahsia Malam Jumaat.

Difahamkan, Elfira akan membawakan watak boyish apabila dia memberitahu telah menghabiskan sebanyak RM2,000 untuk membeli pakaian bagi menjayakan karakter tersebut. Perkara itu didedahkan oleh Elfira menerusi Insta Story.

Elfira turut berkongsikan cerita mengenai pakaian itu dimana dia membelinya di Time Square. Bagaimanapun, Elfira juga seakan rungsing mimikirkan nasib helaian pakaiannya itu selepas habis penggambaran nanti kerana almarinya sudah penuh.

went shopping at TS to transform to this boyish look . Still thinking what should i do with all the clothes bila dah habis nanti. Hahah almari dah penuh ?

A post shared by @ elfiraloy on Jun 28, 2020 at 7:10pm PDT

“Pergi membeli-belah di Time Square untuk merubah penampilan untuk lebih ‘boyish’. Masih berfikir apa yang patut saya lakukan dengan semua pakaian selepas habis penggambaran nanti? lmari dah penuh,” tulisnya.

Selain Elfira, telefilem Rahsia Malam Jumaat itu turut dibintangi oleh pelakon dan pengacara Janna Nick.


Netizen Puji Wardina Beri Hujah Padu Kepada Fynn Jamal

Sejak beberapa hari lalu hangat diperkatakan kenyataan Fynn Jamal seolah menyalahkan penampilan wanita punca gangguan seksual yang berlaku kepada mereka. Malah, Fynn turut mengaitkan filter di media sosial dengan jenayah rogol.

Selepas IG Live bersama Caprice, nampaknya Fynn Jamal tampil ‘live’ bersama Wardina Safiyyah bagi membincangkan lebih lanjut mengenai isu itu. Wardina membidas kenyataan Fynn yang kurang tepat kerana jenayah rogol sudah berleluasa sebelum adanya media sosial.

BACA: Fynn Jamal Dikecam Kata Isteri Perlu Bersiap Sedia Melayan Nafsu Suami

Wardina berkata, meskipun niat Fynn itu untuk memberikan kesedaran kepada orang ramai tetapi tidak sepatutnya menyalahkan wanita semata-mata kerana hakikatnya dalam dunia ini tidak semua wanita menutup aurat terutama wanita bukan Islam.

“Jenayah rogol sudah berlaku sebelum media sosial wujud lagi dan malangnya perbuatan ini akan terus berlaku.”

“Hakikatnya dalam dunia ini, tidak semua orang tutup aurat. Kalau pun seluruh wanita Islam menutup aurat, akan ada wanita bukan Islam yang tidak menutup aurat,” katanya.

Mengenai isu rogol kerana filter gambar, Wardina menolak dakwaan Fynn itu dan menjelaskan bahawa tiada salah untuk seseorang tu memuat naik gambar foto sendiri di media sosial kerana jenayah rogol itu tetap akan terjadi.

“Kalau pun anda tak post, orang lain akan post sebab kita tidak hidup dalam masyarakat yang ideal,” katanya,

Dalam pada itu, Wardina meminta Fynn memohon maaf atas kekeliruan kenyataannya itu yang menimbulkan rasa kurang senang segelintir pihak. Ujarnya, bukan tanggungjawab wanita untuk menjaga iman lelaki kerana ramai sahaja lelaki di luar sana yang tidak merogol.

“Bukan tanggungjawab seorang perempuan untuk jaga iman lelaki. Letaklah perempuan bogel pun di hadapan mereka, dia kena jaga iman dia sendiri,” katanya


Amyza Aznan Kecewa Pihak Zarina Anjoulie Tak Datang Serah Surat Saman

Pelakon Amyza Aznan meluahkan rasa kecewa apabila pihak Zarina Anjoulie tidak hadir menyerahkan dokumen yang didakwa menuntut permohonan maaf dan pampasan sebanyak RM3 juta daripadanya.

Sebelum ini, Zarina Anjoulie telah memfailkan saman fitnah RM3 juta terhadap Amyza pada 23 April lalu berhubung kenyataan mengenai bantuan khusus untuk artis tempatan susulan Bantuan Prihatin Nasional (BPN) daripada kerajaan.

Difahamkan, tiga hari lalu Amyza melalui media meminta pihak guaman yang mewakili Zarina untuk hadir bertemu dengannya jam 4 petang di Astro Bukit Jalil bagi menyerahkan dokumen yang didakwa belum lagi diterimanya.

Amyza dikatakan berdiam diri sehingga peguam yang mewakili Zarina, Nurul Hafidzah mengesahkan dia gagal memasukkan kehadiran di mahkamah sejak saman difailkan.

Tampil menjelaskan mengapa sebelum ini dia didakwa tidak memberi respon kepada tuntutan saman dan maaf dari pihak Zarina, Amyza berkata dia langsung tidak menerima apa-apa dokumen atau notis berikutan kes tersebut.

“Saya tidak respon kerana saya sendiri tidak menerima apa-apa dokumen atau notis tersebut. Sepatutnya dokumen itu sendiri diserahkan kepada saya. Mungkin mereka hantar ke alamat yang salah kerana saya menetap di Sepang bersama ibu saya,” katanya.

Amyza berkata lagi dia berharap agar pihak Zarina segera menyerahkan surat saman kepadanya untuk memudahkannya selesaikan apa sahaja isu yang dimulakan dari pihak Zarina sendiri.

Dalam pada itu, Amyza memberitahu dia tidak menyimpan perasaan dendam terhadap Zarina dan mahu terus memandang ke hadapan.


Faezah Elai Dikecam Pakaian Ikut Sunnah, Lidah Ikut Syaitan

Umum mengetahui Faezah Elai sangat sinonim dengan loghat utaranya, bagaimanapun menerusi perkongsian di Instagram, pelakon itu memohon maaf seandainya ada pihak yang terguris hati dengan pertuturannya yang disifatkan agak kasar.

Difahamkan, Faezah tampil menjelaskan hal tersebut apabila ada pihak yang mempertikaikan pemakaiannya yang berhijab namun seolah-olah tidak selari dengan pertuturan bahasanya yang agar kasar.

“Saya orang Penang, asal dari Penang. Jadi, memang cakap Utara. Tapi kalau bahasa Utara itu bunyinya kasar sampaikan anda dakwa macam ‘syaitan’, maka, saya memohon maaf sekiranya saya mengguris hati sesiapa.

“Anda boleh berhenti daripada mengikuti saya, tiada masalah. Nanti saya cakap orang putih anda kata pulak tak sedar diri anak benggali capati dok perasan Jessica Alba walaupon memang betullah saya macam Jessica,” tulisnya.

Dalam pada itu, Faezah berkata penghijrahannya untuk berhijab bukan untuk memuaskan hati mana-mana pihak tetapi dilakukan sebagai usahanya memenuhi tuntutan agama serta mahu menjadi muslimah yang lebih baik.

“Tudung apapun saya pilih nak pakai, bukan sebab nak puaskan hati sesiapa, tapi hanyalah sebab saya rasa selesa dan saya berusaha untuk menjadi seorang muslim yang lebih sempurna.

“Pakai tudung ni dah nak masuk dua tahun, tak pernah nak cuba jadi ikon muslimah pun. Tak pernah cuba pun nak berdakwah dalam media sosial ni, sebab sendiri pun ke laut dalam,” katanya.


Joy Revfa Kagum Dengan Sifat Penyabar Bella Astillah

Berdepan dengan pelbagai ujian alam rumah tangga, usahawan kosmetik Joy Revfa akui kagum dengan kekuatan dan ketabahan Bella Astillah. Joy turut menyifatkan Bella seorang isteri yang penyabar dan sifat pemaaf yang tinggi.

Joy berkata bukan mudah untuk berdepan dengan apa yang dilalui oleh Bella yang sudah berkali-kali hatinya dihancurkan tetapi tetap boleh memaafkan serta melupakan sikap suaminya, Aliff Aziz yang dahulu.

BACA: Hamil Anak Kedua, Bella Astillah Mengaku Berat Badan Kini 60 Kg

•••••••••••••••••••••••••••••••••••••• . . Kecil comel sgt orgnya & bicara pun lembut sgt masyallah. Sifat pemaaf nya sgt tebal.. Walau berkali2 “dihancurkan” hatinya, dia tetap memaafkan & melupakan sikap suaminya yg dulu. Syukur Alhamdulillah, hidayah Allah swt tetap hadir utk bahagiakan pasangan ini malah di kurniakan cahaya mata kedua. Syukur, dlm diam mereka berdua tetap beristiqomah & berusaha utk mendalami ilmu agama. Doa kakjoy & kami semua sentiasa utk Bella, Aliff & keluarga. Amin ya rabb ?? . . Eyeshadow Palette yg cantik Bella pegang tu dari MERVE Cosmetics ? Best Seller sgt tau, jangan lupa dapatkan k! Sbb warna2 nya sgt cantikk! Dapatkan eyeshadow palette PRETTY DAILY ni di website : www.mervecosmetics.com.my

A post shared by  My NEW IG ? IG LAMA KENA HACK (@joyrevfa) on Jun 28, 2020 at 11:59pm PDT

“Kagum dengan wanita seperti Bella Astilla,kecil comel je orangnya dan bicara pun lembut sangat, Masyallah! Sifat pemaafnya sangat tebal walaupun berkali-kali dihancurkan hatinya, dia tetap memaafkan dan melupakan sikap suaminya yang dulu,” tulisnya.

Dalam pada itu, Joy atau nama sebenarnya Siti Arifah Mohd Amin mendedahkan pasangan itu juga dalam diam sedang mempelajari ilmu agama dalam usaha memulihkan kembali hubungan rumah tangga mereka.

Di akhir perkongsian itu, Joy turut mendoakan semoga urusan rumah tangga Bella dan Aliff kembali pulih dan semakin bahagia pada hari mendatang.

Pada April lalu Bella Astillah mendedahkan dia sudah pun rujuk semula dengan suaminya ketika dalam tempoh edah lagi dan sedang hamil anak kedua.


Kerajaan Bertindak Ke Atas Pelaku Ubah Jata Negara

Individu yang dikaitkan dengan penerbitan sebuah buku yang didakwa menghina Jata Negara tidak akan terlepas dari dikenakan hukuman.

Kertas siasatan kes itu telah dibuka selepas Polis Diraja Malaysia (PDRM) menerima beberapa laporan berhubung tindakan tidak bertanggungjawab individu terbabit.

Tindakan segera oleh polis itu selaras dengan arahan Menteri Dalam Negeri, Datuk Seri Hamzah Zainudin yang meminta PDRM untuk bertindak segera menangani kes itu.

Hamzah berkata kerajaan tidak akan berkompromi terhadap mana-mana pihak yang melakukan tindakan tidak patriotik dan bertanggungjawab dan boleh mencetuskan kemarahan umum.

Beliau berkata perbuatan itu adalah bertentangan dengan Seksyen 3 (1)(a) Akta Lambang dan Nama (1963) yang memperuntukkan bahawa adalah menjadi kesalahan bagi sesiapa yang meniru lambang yang serupa lambang kerajaan Persekutuan, Jata Negara.

“Untuk itu, saya telah arahkan PDRM untuk siasat dan ambil tindakan yang tegas dengan segera ke atas mereka yang terlibat.

“Siasatan dijalankan mengikut Seksyen 5 Akta Lambang dan Nama (Mencegah Penggunaan Tak Wajar) (Pindaan) 2016, Seksyen 4(1) Akta Hasutan 1948, Seksyen 233, Seksyen 233 Akta Komunikasi dan Multimedia 1998 dan Seksyen 8 (1) Akta Mesin Cetak dan Penerbitan 1984,” katanya.

Sementara itu, Timbalan Pengarah Jabatan Siasatan Jenayah Bukit Aman, Deputi Komisioner Mior Faridalathrash Wahid, berkata mereka yang terlibat dalam penghasilan buku itu termasuk penerbitnya akan dipanggil bagi membantu siasatan.

Dengan paparan sebuah logo mirip Jata Negara yang diubah suai sebagai penghias muka hadapan, buku bertajuk ‘Rebirth: Reformasi, Resistance, And Hope In New Malaysia’ yang disunting oleh penulis Kean Wong itu mendapat kecaman selepas iklan mengenainya tukar di media sosial.

Lukisan mirip Jata Negara itu meletakkan seorang kanak-kanak berbogel di atas bulan dan bintang serta mengubah suai bentuk dua ekor harimau selain menambahkan bentuk seekor buaya di bahagian bawahnya.


Pengurus Kantoikan Fattzura Bakal Timang Bayi Lelaki?

Bakal menimang cahaya mata sulung dijangka Oktober depan, bagaimana pasangan selebriti popular, Fazura dan Fattah Amin mahu merahsiakan jantina anak terlebih dahulu dan akan diumumkan apabila tiba waktunya kelak.

Bagaimanapun, status di Instagram pengurus Fazura iaitu Iman Tang menjadi perhatian ramai apabila seolah memberi bayangan pasangan itu bakal menimang cahaya mata lelaki.

BACA: Fattah Amin Dedah Setiap Hari Bersembang Dengan Anak Dalam Perut

Berkongsikan gambar bersama Fazura, lebih menjadi perhatian apabila Iman Tang memaklumkan sudah ‘booking’ anak pasangan itu untuk menjadi penyokong kelab bola sepak Liverpool.

Bagaimanapun ketika dihubungi Gempak, Iman memaklumkan dia tetap akan melakukannya tanpa mengambil kira jantina bayi pasangan itu. Malah Fazura dan Fattah sendiri juga belum tahu tentang jantina anak mereka.

“Ramai yang telefon dan bertanya betul ke Fazura akan dapat baby boy? Lagi-lagi bila saya masukkan dua nama pasukan bola sepak gergasi Eropah kata dalam tu kan?

“Sebenarnya saya dah ‘booking’ baby Faz untuk jadi penyokong Liverpool tak kiralah dia lelaki atau perempuan.

“Fazura dan Fattah sendiri belum tahu jantina bayi mereka sebab bulan depan baru mereka akan buat check-up untuk tujuan tersebut,” katanya.

Sebelum ini, Fazura berkata dia dan Fattah mengambil keputusan untuk tidak mengumumkan jantina cahaya mata sulung mereka kepada umum sehinggalah bayi itu dilahirkan.

Malah, Fazura memberitahu orang ramai tidak perlu berteka-teki mengenai jantina bayi mereka sebaliknya mohon supaya mendoakan agar dia dan anaknya berada dalam keadaan selamat kerana itu lebih penting.


Gempak! Rupanya Ini Promosi Yang Tengah Viral Sekarang

Sebenarnya, Watsons memang sentiasa akan full house kalau tibanya promosi. Bila Watsons ada promosi, terus rasa tulang rusuk bergetar. Wuu!

Jarang sekali Watsons nak hampakan kita semua dengan promosi yang mereka adakan. Dan kali ini, sekali lagi tampil dengan promosi yang mampu membuatkan #KakiWatsons jadi tak keruan. Jadi gila dibuatnya.

Kalau yang rasa diri setiap bulan memang high maintainance, bulan Julai adalah bulan terbaik untuk semua serbu Watsons.

Kalau nak tahu Watsons sekarang tengah adakan promosi “Most Wanted Sales”. Mesti ramai macam bertanya mengenai promosi ini. Buy 1 Free 1!

Hampir 600 produk yang merangkumi kosmetik, produk penjagaan kulit, produk kesihatan, dan macam-macam lagi. Memang inilah masa yang sesuai untuk anda semua borong produk favourite anda.

Okay lah kita belanja sikit yang mana produk Most Wanted yang bakal Watsons tawarkan kepada #KakiWatsons.

Khas untuk para wanita, kepada yang nak tambah barang kosmetik anda boleh klik pautan ini untuk lihat senarai penuh produk kosmetik yang ditawarkan oleh Watsons bagi promosi ini!

Kalau tadi dah barangan kosmetik untuk kecantikan luaran, kita tak boleh abaikan kecantikan dalaman, jadi kena ambil vitamin! Anda yang rasa produk kesihatan diri dah nak habis, boleh pilih dah yang mana nak kena tambah bekalan. Tekan saja pautan ini untuk mudah kerja anda!

Ini memang wajib kena beli waktu promosi ini, beli barang kebersihan diri siap-siap boleh jimatkan duit dengan promosi buy 1 free 1. Bolehlah tengok dekat link ini.

Yang tengah mencari produk penjagaan muka pun boleh bersorak keriangan dan cari favourite skincare anda di Watsons. Bukan senang nak jumpa promosi buy 1 free 1 untuk produk skincare. Jangan risau, tak jumpa yang anda cari? Boleh klik link untuk cari skincare kegemaran anda.

Yang mana belum mendaftar menjadi ahli Watsons, wajib daftar sebab memang banyak faedah yang kita boleh dapat kalau kita jadi ahli Watsons.

– Cashback sebanyak 5% apabila bayar menggunakan Boost.
– Baucar segera berjumlah RM20 sebaik sahaja mendaftar sebagai ahli Watsons
– RM5000 baucar ganjaran sebaik sahaja mendaftar sebagai ahli Watsons

Ini baru sebahagian daripada ganjaran kalau jadi ahli. Ada banyak lagi sebenarnya. Rugi sangat kalau selalu shopping dekat Watsons tapi tak dapat apa apa manfaat. Nak daftar ahli Watsons? Klik link kat sini untuk daftar secara online.

Jangan lupa semua, save the date dan jangan lupa datang ke store Watsons berdekatan untuk merasai Most Wanted Sales ini. Yang nak beli secara online, boleh terus ke website Watsons Malaysia dan buat pembelian anda.


“Paling Sentap Ada Orang Cakap Saya Artis Paling Bodoh”

Kembali berhijab sebelum Ramadan lalu dan mahu memperbaiki diri menjadi insan yang lebih baik, Fathia Latiff berkata penghijrahannya itu adalah urusan antara dirinya dengan Allah sahaja.

Fathia turut menafikan tindakannya berhijab semula untuk mencari publisiti atau untuk mendapatkan tawaran berlakon kerana bukan dia yang mendedahkan tentang dirinya sudah kembali bertudung tetapi rakan wartawan yang bertanya.

“Saya takut sebenarnya bila orang cakap saya nak pakai tudung sebab publisiti. Ramai rakan wartawan tanya tapi saya pun tak suka publisiti.

“Tapi mestilah saya kena kerjasama juga dengan mereka. Terpulang pada orang ramai nak percaya atau tidak, itu terpulang,” katanya kepada Astro Gempak.

Sering menerima kecaman netizen, Fathia mengakui ianya bukan perkara mudah. Fathia juga mendedahkan dia pernah terasa hati dengan komen netizen yang mengatakan dia adalah artis paling bodoh.

“Saya dah selalu kena kecam. Siapa yang tak nak buat baik kan. Jujur saya cakap bukan senang. Komen yang paling saya sentap gila ada orang cakap saya artis paling bodoh sekali.

“Lepas tu macam tergamam dan terfikir dekat mana yang saya bodoh tu. Bila deorang cakap macam tu, saya kena buktikan yang saya sebenarnya bukan macam tu,” katanya.

Kata Fathia lagi, dia sentiasa cuba sedaya upaya untuk menjadi insan lebih baik kerana Allah dan diri sendiri. Malah, dia juga berdoa supaya tidak lagi membuka tudung selepas ini dan akan terus istiqamah.


Cik B Tolak Hadiah Barangan Berjenama Mewah Daripada DSV

Siapa yang tak kenal dengan anak perempuan kepada usahawan kosmetik, Datuk Seri Vida iaitu Cik B. Berbeza dengan gadis remaja lain yang gemar berfesyen, Cik B lebih gemar berpakaian ringkas dan mahu menjadi dirinya sendiri.

Baru-baru ini, perkongsian Cik B yang memuat naik perbualan WhatsApp dengan ibunya menjadi perhatian di laman Twitter. Menerusi perbualan itu, Cik B menolak pemberian hadiah berjenama mewah Christian Dior daripada ibunya.

BACA: Netizen Terkedu Lihat Cik B Tampil Menawan Di Muka Depan Majalah

Menerusi perkongsian itu, DSV mahu membeli hadiah berupa sebuah beg sandang, beg tangan dan kasut sukan yang harganya mencecah ribuan ringgit. Bagaimanapun, Cik B berkata dia tidak minat dengan barangan tersebut.

Malah, apa yang mencuri tumpuan netizen gadis berusia 15 tahun itu menolak hadiah barangan daripada ibunya dan mengatakan bahawa dia tidak mahukan apa-apa.  Malah, Cik B turut mengatakan hanya membazir duit sahaja.

Diruangan komen, rata-rata netizen mengatakan Cik B atau nama sebenarnya Nur Edlynn Zamileen Muhammad Amin menolak pemberian ibunya itu kerana merasakan jenama mewah itu tidak kena dengan citarasanya.

Dalam pada itu, ada netizen menawarkan diri untuk menjadi anak angkat DSV. Sementara itu, rata-rata netizen kagum dengan sikap Cik B kerana meskipun dia anak orang kaya tetapi tetap merendah diri.


Atilia Dikecam Berkaki Ayam Buat Yoga Di Pasar Raya

Perkongsian video penyanyi Atilia Haron melakukan senaman yoga dengan tidak memakai kasut dan memegang makanan di sebuah pasar raya ternyata menimbulkan rasa kurang senang netizen. Rata-rata netizen menegur tindakannya itu yang tidak mementingkan kebersihan.

Tindakannya itu dikritik kerana boleh mengundang risiko memandangkan negara masih belum bebas dari COVID-19. Bagaimanapun, Atilia menjelaskan dia membuka topeng muka buat sementara dan  mengatakan dia tiada kasut kerana dirinya msikin.

A post shared by  Atilia Haron (@atiliaharon) on Jun 27, 2020 at 6:46pm PDT

“Saya ada topeng muka. Saya buka sekejap dan letakkan ia di leher. Ya, tiada kasut kerana saya miskin. Pegang barang sebab saya suka coklat itu dan saya beli,” tulisnya.

Jelas Atilia, dia memahami keadaan pandemik telah menyebabkan segelintir pihak terpaksa hidup dalam kesusahan. Bagaimanapun, dia langsung tidak mempunyai niat untuk menyinggung parasaan mana-mana pihak.

Dalam pada itu, Atilia juga menegaskan dia sudah mendapatkan kebenaran daripada pengawal keselamatan sebelum bertindak melakukan aksi tersebut di dalam pasar raya berkenaan.


Foto Daiyan Trisha Dijadikan Tempat Lepas Nafsu

Sejak semalam hangat diperkatakan apabila sekeping foto penyanyi dan pelakon Daiyan Trisha telah disalahgunakan di laman web Tumblr. Difahamkan, foto penyanyi itu sedang menjelir lidah ditulis dengan ayat lucah oleh seseorang yang tidak bertanggungjawab.

Mengakui sudah mengetahui mengenai foto itu, bagaimanapun Daiyan enggan mengulas panjang mengenai perkara itu dan memohon agar semua orang melaporkan akaun tersebut.

“Saya dah tahu. Minta maaf saya tak nak komen apa-apa. Saya harap semua orang boleh laporkan laman web itu,” katanya kepada Astro Gempak.

Perkara itu turut menjadi bualan hangat di laman Twitter apabila seorang netizen meluahkan rasa masa dengan sikap lelaki tidak bermoral yang menggunakan foto wanita untuk melepaskan nafsu. Malah, netizen itu menyifatkan sikap lelaki berkenaan sangat menjijikkan.

Bukan kali pertama berdepan perkara sedemikian, pada tahun 2017 Daiyan mendedahkan dirinya sering menerima foto lucah seperti gambar alat sulit lelaki menerusi laman Instagram.


Juara Dewi Remaja & Hero Remaja Disatukan Dalam Satu Misi duduk?!

Menerusi duduk, kitorang jemput nama-nama besar dalam industri seni tanah air. Antaranya Sweet Qismina, Adam Lee, Shaza Bae dan Alip Blastoff yang merupakan barisan pelakon juga juara Dewi Remaja dan Hero Remaja.

Sepanjang penggambaran, banyak kejadian lucu yang berlaku. Tapi bukan itu je yang kitorang nak korang tengok, sebaliknya korang pun boleh join sekali menyelesaikan Kuiz duduk, Bikin Panas ni bersama diorang.

Okay sebelum korang tengok adegan mereka, kitorang nak korang teka apa jawapan yang dicari oleh duduk, dalam gambar di atas tu. Korang memang hebat la kalau dapat jawab sebab dua pasangan dalam video ni tak dapat jawab weh!. Akan ada lagi 4 kuiz dalam video yang korang perlu jawab tau. Kita tengok siapa paling banyak dapat jawapan.

Sedikit info mengenai duduk, yang korang patut tahu iaitu dua lokasinya yang sangat strategik serta namanya yang sangat unik – Se.Ruang D’ Eco Sanctuary yang terletak di selatan Kota Kemuning dan juga Huni D’ Eco Ardence yang terletak di Setia Alam. Kedua-duanya mempunyai reka bentuk yang sangat praktikal dan sesuai untuk golongan milenial, pasangan baru berkahwin dan keluarga kecil.

Bukan itu saja, duduk juga menyediakan kemudahan bagi memenuhi keperluan harian kita seperti sekolah, pusat membeli belah, kedai runcit, taman, bank, pusat 3S, hospital dan kemudahan lain. Untuk keterangan lebih lanjut mengenai kemudahan-kemudahan yang ditawarkan, korang boleh dapatkan semuanya di www.duduk.my.

Psst..Game Time! Korang dah ready ke dengan gajet korang sebab tibalah masa untuk korang tonton dan selesaikan kuiz bersama Sweet Qismina, Adam Lee, Shaza Bae juga Alip Blastoff. Korang boleh juga tonton video ni di Facebook kami dan juga di Facebook duduk.

Belum reda demam lathi challange kini datang pula ‘demam’ challenge baru. Cuma challange ni kalau anda lepas kesemua…

Nampak senang, tapi sebenarnya sedikit mencabar kan? Tapi diorang ni kira okay la sebab ada jawapan yang betul. So, korang pun betul berapa? Komen dekat bawah tau.

Okay gais, duduk ni merupakan jenama baharu oleh EcoWorld. Kali ni duduk nak kita teka sendiri apakah yang mereka tawarkan menerusi permainan kuiz yang cukup menarik dan kreatif.

Bukan main saja-saja sebaliknya kalau korang lepas kesemua level kuiz tersebut, korang layak untuk memenangi ganjaran sehingga RM4,000* yang korang boleh nikmati apabila membuat belian untuk mana-mana unit rumah di bawah duduk.


Peminat Tegur Penampilan Terbaru Zaquan Adha Mirip Shah Rukh Khan

Berkongsikan foto menjalani sesi latihan di padang bola selepas beberapa bulan berehat susulan Perintah Kawalan Pergerakan (PKP) , penampilan terbaru pemain bola sepak pasukan Kedah, Zaquan Adha menjadi perhatian ramai.

Diruangan komen perkongsian gambar itu, rata-rata netizen menyamakan wajah suami kepada pelakon Ayu Raudhah itu dengan aktor Bollywood popular, Datuk Shah Rukh Khan. Malah, perkara itu juga turut diakui oleh isterinya.

BACA: “Terima Kasih Ayu Raudhah, Jatuh Bangun Saya Hanya Dia Yang Tahu”

Alhamdulillah dapat training semula ..semoga dipermudahkan dah harap titisan peluh kami pemain untuk turun training dihargai….walaupun… #keepstrongteam

A post shared by  zaquan adha (@zaqone_08) on Jun 24, 2020 at 6:25am PDT

Ayu mengakui wajah suaminya itu seiras dengan pelakon Kuch Kuch Hota Hai itu. Ayu berkata dia sangkakan hanya dirinya sahaja menyedari wajah suaminya itu mirip Shah Rukh Khan, rupanya netizen juga turut mengatakan perkara yang sama.

Dalam pada itu, Zaquan turut meluahkan rasa syukur dan teruja kerana sudah dapat mula menjalani latihan. Zaquan turut berharap agar segalanya dipermudahkan dan titisan peluh mereka yang turun padang untuk menjalani latihan akan dihargai.

Zaquan dan Ayu Raudhah mendirikan rumah tangga pada Januari 2011. Pasangan in dikurniakan dengan empat orang cahaya mata iaitu Aisy Qaiser,Aisy Aryann, Laura Zuleykha dan Aisy Al Khaliq.


Stacy Tak Izinkan Anak-Anak Bermain Di Luar Rumah

Meskipun kerajaan sudah memberikan banyak kelonggaran sepanjang Perintah Kawalan Pergerakan Pemulihan (PKPP), bagaimanapun Stacy Anam enggan mengambil risiko untuk membawa anak-anaknya melakukan aktiviti diluar.

Menurut Stacy, walaupun dibenarkan untuk membawa anak keluar rumah, namun buat masa ini dia hanya membenarkan dua orang anaknya iaitu Bella De Luna Valentina, 8 dan Eshaal kini berusia tiga tahun bermain di rumah sahaja.

“Kalau ikutkan memang kerajaan dah benarkan ibu bapa bawa anak keluar rumah tapi saya tak berani lagi nak bawa anak-anak lakukan aktiviti luar. Sebab mereka dalam golongan berisiko tinggi untuk dijangkiti wabak COVID-19 ini.

“Jadi saya tak mahu mengambil risiko itu. Memang kesian lihat mereka tak dapat keluar rumah,” katanya kepada mStar Online.

Mengkaui kasihan melihat kedua anaknya itu hanya berkurung dan bermain di rumah sahaja namun Stacy berkata ia dilakukan demi keselamatan dan kesihatan mereka. Malah, Stacy turut menjadikan rumah tempat permainan untuk mengelakkan anak-anaknya daripada rasa bosan.

“Memang kesian melihat mereka tak dapat keluar rumah. Tapi demi keselamatan, saya terpaksa juga biarkan mereka bermain di dalam rumah sahaja. Saya jadikan rumah tampat permainan mereka supaya tak rasa bosan,” katanya.


“Kalau Ulama, Ahli Soleh Tegur Silap Kita Jangan Melenting”

Sebut sahaja nama Pencetus Ummah (PU) Amin, pasti ramai tahu pendakwah itu sememangnya cukup lantang dalam menyampaikan dakwah Islam lebih-lebih lagi isu melibatkan golongan pondan dan LGBT.

Menerusi perkongsian Instagram, PU Amin menasihati orang ramai agar sentiasa mencari peluang untuk mendekatkan diri dengan guru yang boleh memberi bimbingan dalam hidu. Ujarnya, zaman sekarang ramai yang seolah-olah mula menjauhkan diri dari golongan ilmuwan.

“Dalam hidup ni carilah guru. Cari ulama yang boleh bimbing kita. Akhir zaman ni orang ramai jauh daripada guru dan ahli soleh. Mata kita terhijab dari mengenal ahli soleh dan ulama.

“Dekatkan diri dengan mereka, kita akan dapat banyak ilmu kerana kita akan dapat keberkatan daripada mereka. Biasakan cari guru, jangan guru datang jumpa kita,” katanya.

PU Amin berkata di akhir zaman ini ramai para ulama dimatikan oleh Allah dan itu adalah tanda banyak ilmu sudah hilang dari dunia. PU Amin turut berpesan setiap apa yang ditegur oleh golongan ulama hendaklah diambil sebagai satu pengajaran.

“Akhir zaman ni para ulama akan ramai dimatikan Allah, maka itu tanda ilmu hilang dari dunia ini. Segeralah cari ulama. Kalau ulama, ahli soleh tegur silap kita jangan melenting, dengarlah, muhasabah,” katanya.

Dalam entri tersebut, PU Amin turut berkongsi fotonya berpeluang bertemu dengan pendakwah terkenal, Allahyarham Datuk Ismail Kamus ketika hayatnya. Allahyarham sempat memberikan pesanan padanya agar menjaga anak baik-baik kerana dunia akhir zaman ini banyak bahayanya.

“Kenangan bersama Al Marhum Tuan Guru Datuk Ustaz Ismail Kamus. Ustaz senyum dan terus bagi nasihat. Ustaz kata jaga anak baik baik. Akhir zaman banyak bahaya. Ustaz kata lagi, hiburan yang ada hari ni sangat menakutkan, jaga jaga kata ustaz,” tulisnya.


Mia Ahmad Pilih Nama Anak Kedua Iris

Selamat menimang cahaya mata kedua pada 18 Jun lalu, akhirnya Mia Ahmad mendedahkan nama anak keduanya iaitu bayi perempuan yang diberi Iris Binti Mohd Izham Tarmizi. Perkara itu dikongsikan oleh Mia menerusi Instagram selepas sepulluh hari kelahiran puterinya itu.

Menerusi perkongsian itu, Mia turut memuat naik gambarnya bersama suami dan turut mendedahkan wajah bayinya buat kali pertama. Dalam entri itu, Mia turut mengucapkan salam bagi pihak anaknya buat semua pengikut di Instagram.

Diruangan komen, rata-rata netizen memuji pemilihan nama Iris sebagai satu nama yang cukup indah. Malah, netizen juga mengatakan nama anak kedua Mia itu sangat mudah untuk disebut.

Dalam pada itu, netizen turut mendoakan agar Iris membesar dengan sihat dan menjadi anak solehah.

Terdahulu, Izham berkata, sepatutnya anak kedua mereka itu dijangka lahir pada hujung bulan ini tetapi lahir seminggu lebih awal. Kata Izham lagi, lebih bermakna apabila anaknya itu lahir di dalam bulan Syawal.

Mia mendirikan rumah tangga dengan Izham, yang merupakan pemain bola sepak Johor Darul Takzim (JDT) pada 13 Januari 2017. Pasangan itu dikurniakan anak sulung, Sayf Issa pada 28 September 2018.


Hargai Pengorbanan Isteri Lahirkan Anak, Ustaz Ebit Hadiah Beg Tangan Berjenama

Baru-baru ini, penceramah terkenal Ustaz Ebit Lew berkongsikan video meraikan ulang tahun kelahiran anak sulungnya Airis Safiyyah yang ke-11. Rata-rata netizen turut tumpang bahagia melihat kebahagiaan keluarga Ustaz Ebit.

Namun apa yang menjadi perhatian, Ustaz Ebit turut memuat naik video menghadiahkan bidadarinya beg tangan berjenama bagi menghargai pengorbanan isterinya bertarung nyawa melahirkan dan membesarkan anak-anak mereka.

BACA: Ustaz Ebit Lew Tak Hirau Letih Asal Dapat Ziarah Pusara Ibu

Ustaz Ebit berkata setiap kali hari lahir anak, cium dan ucap terima kasih pada isteri yang berkorban melahirkan anak-anak mereka. Lebih istimewa, Ustaz Ebit turut menzahirkan ucapan terima kasih buat isterinya yang setiap hari membuatkan dirinya jatuh cinta.

I love u bidadariku. Hari lahir anak. Kena kiss dan terima kaseh pada bidadari yang berkorban melahirkan anak semuanya. Terima kaseh sudi menemani abang dalam hidup ini. Terima kaseh setiap hari membuat abang jatuh cinta dengan sayang setiap hari dan menjadi penyejuk mata ini. Bulan 6. Hari lahir 3 orang saya sayang cintai di bulan ini. Arwah mak. Bidadari. Dan anak sulung . Dari 12 tahun saya berdakwah kesana sini. Khidmat masyarakat kesana sini. Masa tu saya lihat keluarga guru saya yang menghargai bidadari mereka. Melayan isteri dan anak dengan baik. Suka tengok ayah saya melayan mak saya. Mak saya sayang dan menghormati ayah saya . Allah takdirkan dalam perjalanan hidup saya bertemu bidadari ini. Semuanya dikorbankan dan tak pernah mengeluh. Berjauhan, susah,penat,sakit kadang seorang diri saat saya tiada dirumah. Ya Allah maafkanlah saya. Dulu semua emas isteri gadaikan dan duit nak makan, pampers dan susu anak pun kadang tiada. . Sentiasa mengukir senyuman dan menjadi ubat bagi hati dan penat dalam perjalanan ini. Semoga baki hidup kita ini. Kita berikan sebaiknya dengan izin Allah. Bersama kita didunia dan semoga dapat bersama di syurga selamanya. I love u bidadariku sayang. Terima kaseh ya Allah…-ebitlew

A post shared by  Ebit Lew (@ebitlew) on Jun 27, 2020 at 10:32pm PDT

“I love u bidadariku. Hari lahir anak. Kena kiss dan terima kaseh pada bidadari yang berkorban melahirkan anak semuanya. Terima kaseh sudi menemani abang dalam hidup ini.

“Terima kaseh setiap hari membuat abang jatuh cinta dengan sayang setiap hari dan menjadi penyejuk mata ini. Bulan 6. Hari lahir 3 orang saya sayang cintai di bulan ini. Arwah mak. Bidadari. Dan anak sulung,” tulisnya.

Malah, Ustaz Ebit memohon maaf kepada kepada Allah kerana ketika mereka susah dahulu isterinya itu banyak berkorban sehingga semua emas digadaikan untuk menyara kehidupan mereka sekeluarga. Ujarnya ketika itu, mereka sekeluarga tiada duit untuk makan dan membeli lampin serta susu anak.

“Allah takdirkan dalam perjalanan hidup saya bertemu bidadari ini. Semuanya dikorbankan dan tak pernah mengeluh. Berjauhan, susah,penat,sakit kadang seorang diri saat saya tiada dirumah.

“Ya Allah maafkanlah saya. Dulu semua emas isteri gadaikan dan duit nak makan, pampers dan susu anak pun kadang tiada,” tulisnya.

Ustaz Ebit turut berterima kasih kepada Allah kerana dikurniakan isteri yang sentiasa memahami serta mendoakan agar beliau dan isteri akan terus bersama di dunia dan di syurga selamanya.


“Dikeluarkan Dari AF9 Sebab Perform Macam Baru Keluar Toilet”

Berkongsikan video lama ketika di awal penglibatannya dalam industri seni, ramai tidak tahu pelakon dan penyanyi Ayda Jebat pernah menyertai program realiti, Akademi Fantasia musim ke-19 pada tahun 2011.

Bagaimanapun, Ayda tidak berjaya ke peringkat seterusnya apabila awal-awal program lagi sudah pun tersingkir. Ayda berkata dia disingkirkan kerana persembahannya seperti baru keluar dari toilet dan biasa-biasa sahaja.

?? . Okay sebab dekat twitter ramai tanya ‘Betul ke Ayda Jebat dari AF?’ ‘Awal sangat ke dia terkeluar sebab taktau pun dia masuk AF?’ Yes. Akademi Fantasia 9, tahun 2011. Dikeluarkan dari AF9 sebab perform macam baru keluar dari toilet, biasa biasa, tah pape. ? . Dulu bila keluar lagu Menuju Puncak, confirm rasa nak terkencing, takut terkeluar. Tapi ternyata apa yang Allah atur tu tepat. Yang pasti buat kamu pasti untuk kamu. Jangan berhenti usaha. ?? ___ . Terkeluar dan kalah awal, Dari bawah kita belajar dan kekal, Tanpa disangkal. . Love, AJ. . #AydaJebat #AF9 #SASSU #MenujuPuncak #AJscreamer #SedihPulakTengokNi #BukanMudahMenyusunTanggaKeAngkasa

A post shared by  Ayda Jebat (@aydajebat) on Apr 13, 2020 at 1:48am PDT

Menerusi entri itu, Ayda memuat naik sedutan video dia menyanyi dan menari lagu keramat AF, Menuju Puncak bersama pelajar-pelajar AF9 yang lain.

Meskipun tersingkir awal dan tiada rezeki berada lama di dalam AF, namun Ayda berkata dia tidak berhenti berusaha dan yang telah diaturkan oleh Allah itu tepat.

“Dikeluarkan dari AF9 sebab perform macam baru keluar dari toilet, biasa biasa, tah pape. Dulu bila keluar lagu Menuju Puncak, confirm rasa nak terkencing, takut terkeluar. Tapi ternyata apa yang Allah atur tu tepat. Yang pasti buat kamu pasti untuk kamu. Jangan berhenti usaha,” tulisnya.

Perkongsian Ayda itu mendapat pelbagai reaksi daripada netizen yang terkejut apabila mengetahui pelantun lagu Temberang itu pernah menyertai program realiti popular tanah air itu.

Malah, ramai yang mengagumi semangat dan kesungguhan Ayda yang berusaha menempatkan diri dalam dunia seni biarpun rezekinya di AF tidak lama. Tidak kurang juga, ada yang mengatakan Ayda kini lebih popular daripada juara AF9.


Fizo Omar Tak Mahu Tuntut Hak Penjagaan Kekal

Meskipun rumah tangga yang dibina tidak berkekalan namun ia tidak menghalang buat Fizo Omar dan bekas isterinya, Mawar Karim untuk mengekalkan hubungan baik demi kebahagiaan cahaya mata mereka, Wan Maryam yang kini berusia dua tahun.

Fizo berkata daripada terus bersengketa, dia dan Mawar mahu memberi tumpuan membesarkan anak mereka. Ujarnya, dia tidak risau Maryam berada di bawah jagaan bekas isterinya kerana tahu keluarga Mawar menjaga puteri mereka dengan baik.

“Hubungan saya dengan Mawar masih baik. Kini, kami lebih fokus membesarkan dan memberi kasih sayang kepada Maryam daripada perkara lain.

“Saya tidak risau Maryam di bawah jagaan Mawar. Saya juga tahu keluarga Mawar menjaga Maryam dengan baik dan menyayanginya sepenuh hati.

“Bagi saya, apa yang paling penting adalah kebahagiaan Maryam. Apabila Maryam bahagia, saya turut bahagia,” katanya kepada BH Online.

Fizo memberitahu meskipun keputusan hak penjagaan anak masih belum diputuskan tetapi dia tidak akan merebut hak penjagaan kekal kerana tahu seorang anak lebih baik berada di bawah jagaan ibu.

“Keputusan hak penjagaan anak masih belum keluar, tetapi saya tak akan menuntut hak penjagaan kekal kerana saya tahu, seorang anak lebih baik di bawah jagaan ibu.

“Sekarang ini, apa yang dilakukan atas budi bicara. Saya dapat menjaga Maryam pada minggu kedua dan keempat, tetapi jauh di sudut hati, saya berharap Mawar dapat memberi pelepasan untuk saya bertemu Maryam sekali seminggu,” katanya.


“Saya Berdoa Supaya Tak Buka Tudung Lagi Lepas Ni”

Kembali berhijab sebelum Ramadan lalu dan mahu memperbaiki diri menjadi insan yang lebih baik, Fathia Latiff menafikan tindakannya berhijab semula untuk mencari publisiti atau untuk mendapatkan tawaran berlakon.

Fathia berkata penghijrahannya itu adalah urusan antara dirinya dengan Allah sahaja. Menurut Fathia bukan dia yang mendedahkan tentang dirinya sudah kembali bertudung tetapi rakan wartawan yang bertanya.

BACA: Fathia Latiff Ambil Masa 5 Tahun Untuk Lupakan Aiman Hakim

“Saya takut sebenarnya bila orang cakap saya nak pakai tudung sebab publisiti.

“Ramai rakan wartawan tanya tapi saya pun tak suka publisiti. Tapi mestilah saya kena kerjasama juga dengan mereka. Terpulang pada orang ramai nak percaya atau tidak, itu terpulang,” katanya kepada Astro Gempak.

Sering menerima kecaman netizen, Fathia mengakui ianya bukan perkara mudah . Bagaimanapun, dia sentiasa mahu melakukan kebaikan dan berdoa agar terus istiqamah serta tidak akan membuka tudung lagi selepas ini.

“Tapi saya dah selalu kena kecam. Siapa yang tak nak buat baik kan. Jujur saya cakap bukan senang.

“Saya akan cuba sedaya upaya bukan sebab orang lain tapi kerana Allah dan diri sendiri. Saya berdoa supaya tak buka tudung lagi lepas ni, tetap istiqomah dan doa baik-baik saja,” katanya.

Terdahulu, Fathia mengakui dia berdepan fasa sukar dalam hidupnya untuk melupakan bekas kekasihnya, Aiman Hakim Ridza. Menurut Fathia bukan mudah melupakan seseorang yang pernah disayanginya sehinggakan dia mengambil masa 5 tahun untuk move on.


Fattah Amin Dedah Setiap Hari Bersembang Dengan Anak Dalam Perut

Bakal bergelar bapa dan menimang anak sulung dijangka Oktober depan, Fattah Amin akui tidak mampu menyembunyikan keterujaan menantikan kehadiran cahaya matanya bersama isteri, Nur Fazura.

Fattah berkata setiap kali berada di rumah ada pulang dari bekerja, dia dan Fazura akan bersembang dengan anak dalam perut. Malah, dia tidak dapat membayangkan perasaan terujanya apabila anak mereka lahir kelak.

BACA: Makin Manja Sejak Hamil, Fazura Tak Nak Lepas Fattah Keluar Rumah

“Saya teruja sangat dengan fasa sekarang, maklumlah bakal menimang anak sulong pada Oktober ini. Setiap hari jika ada di rumah atau balik kerja, saya dan isteri akan membiasakan berkomunikasi dengan anak dalam perut. Betapa tak sabar kami untuk mengalukan kedatangan zuriat ini.

“Bayangkan, sekarang saya punya teruja hingga berkomunikasi dengan anak dalam perut setiap hari. Tak dapat bayangkan apabila anak kami lahir ke dunia nanti, pasti menjadi penyeri hidup saya dan isteri,” katanya kepada BH Online.

Dalam pada itu, Fattah berkata dia dan isteri sudah tahu jantina anak , bagaimanapun mereka mahu merahsiakan terlebih dahulu dan akan diumumkan apabila tiba waktunya kelak.

“Biarlah menjadi rahsia dahulu. Kami tak mahu berkongsi lagi jantina anak. Apabila tiba waktu yang sesuai, pasti saya dan isteri umumkan. Hingga saat ini, saya dan isteri belum sempat beli barangan keperluan bayi,” katanya.

Pasangan sama cantik, sama padan itu mendirikan rumah tangga pada 27 November 2017 selepas dipertemukan menerusi drama bersiri, Hero Seorang Cinderella. Usia kandungan Fazura kini sudah mencecah enam bulan.


Zizi Kirana Dedah Ramai Golongan Ustaz Cuba Mendekatinya

Bertudung setiap kali bulan Ramadan, namun ramai kurang senang dengan tindakan Zizi Kirana yang membuka semula tudung dan kembali dengan imej seksi. Zizi menjelaskan dia bertudung bagi menghormati bulan Ramadan dan bukanlah kekal.

Mengakui belum bersedia untuk bertudung, Zizi berkata dia sentiasa berusaha berubah untuk menjadi insan lebih baik dan berdoa agar bertemu jodoh yang baik serta tidak menolak andai bertemu jodoh dengan ustaz.

BACA: Zizi Kirana Terima Mesej Budak Bawah Umur Ajak Buat Maksiat

Susulan pendedahannya itu, Zizi berkata ramai golongan ustaz mula mendekatinya. Malah, dia akui terkejut apabila menerima mesej peribadi daripada ramai lelaki mengatakan diri mereka seorang ustaz.

“Tidak dinafikan, ramai golongan ustaz mula mendekati. Saya sendiri terkejut apabila pengurus menunjukkan mesej peribadi yang dihantar ramai lelaki yang mendakwa diri mereka adalah ustaz.

“Rata-rata melahirkan hasrat untuk mengenali saya dengan lebih dekat lagi, malah ada antara mereka yang sanggup menunjukkan kehebatan mengaji dan memberitahu mereka menghafal pelbagai surah sebagai bukti mereka adalah ustaz,” katanya kepada BH Online.

Katanya lagi, jika bukan ustaz pun, ada yang menghantar mesej mahu memperkenalkannya dengan kawan mereka yang juga seorang ustaz. Bagaimanapun, Zizi berkata buat masa ini dia lebih selesa memberi fokus pada kerjaya terlebih dahulu.

“Apabila situasi ini berlaku, terdetik dalam hati apa yang mereka nampak dalam diri saya hingga ingin berkenalan. Selalunya golongan ustaz mencari pasangan yang menutup aurat.

“Saya tidak melayan, cuma baca sahaja. Tak balas apa-apa pun sebab tak nak menyusahkan diri. Kalau baca sambil gelak-gelak sebab lucu. Apapun saya hargai usaha dan keikhlasan mereka. Cuma, buat masa ini, saya lebih selesa untuk fokus pada kerja,” katanya.


Fynn Jamal Dikecam Salahkan Penampilan Wanita Punca Gangguan Seksual

Seperti diketahui isu gangguan seksual dan rogol bukanlah perkara baru kita dengar. Saban hari ada sahaja kes dilaporkan, malah lebih menyedihkan ada yang menyalahkan mangsa punca perkara itu berlaku.

Baru-baru ini, seorang netizen meminta Fynn Jamal supaya mendidik pengikutnya dengan lebih baik mengenai isu rogol selain turut mendidik dirinya juga. Bagaimanapun, reaksi diberikan Fynn Jamal ternyata mengejutkan dan menimbulkan kemarahan netizen.

Menerusi Insta Story, Fynn berkata permintaan untuk tidak menyalahkan mangsa rogol ini adalah ajaran barat semata. Ujarnya, tindakan wanita yang memuat naik gambar profil lawa-lawa dan comel sebenarnya menjemput nafsu lelaki.

Tambahnya lagi, tidak semestinya mereka yang dirogol tetapi perbuatan itu menyumbang risiko kepada wanita lain berada berdekatan yang akan menjadi mangsa lelaki bernafsu binatang.

Berterusan menunding jari kepada wanita kerana memuat naik gambar comel, Fynn turut berkata tidak perlu berpura-pura kerana gambar tersebut sebenarnya adalah untuk menarik perhatian.

Apa yang membuatkan netizen lebih berang apabila Jamal menyatakan bahawa kononnya Rasulullah pernah berpesan kepada para isteri supaya ‘standby’ sahaja jika si suami mahu bersama apabila pulang ke rumah.

Perkongsian Fynn itu menimbulkan rasa kurang senang netizen yang mengatakan mereka yang bertudung labuh dan berhijrah juga tidak terlepas daripada diuji. Kata netizen lagi, mereka yang sudah berhijrah ke arah lebih baik, hati mereka pula yang akan diuji.

Netizen berkata jika seseorang itu telah berhijrah tidak bermakna diri mereka sudah cukup sempurna sehingga boleh sesuka hati mengambil alih kerja Tuhan.

Ini bukan kali pertama berlaku, sebelum ini Fynn ditegur oleh pendakwah berikutan soal jawab berkaitan agama dari pengikutnya di Instagram. Malah, Fynn pernah mencetuskan kontroversi gara-gara menyamakan solat lelaki dan wanita.


Syifa Melvin Akui Gagal Matematik Dalam SPM, Tapi Tak Bodoh Kira Duit

Berkongsikan kenangan ketika di Sekolah Menengah Kebangsaan Panglima Bukit Gantang, Parit Buntar, adik kepada Syatilla Melvin iaitu Syifa Melvin berkata pelajarannya merosot dan berubah menjadi pemalas apabila memasuki tingkatan empat.

Tidak malu berkongsikan bahawa dia lemah dalam subjek Matematik, Syifa berkata disebabkan itu dia terpaksa melupakan hasrat untuk melanjutkan pelajaran di Universiti Teknologi MARA (UITM) kerana gagal Matematik dalam SPM.

“Sampai tingkatan 5 dah SPM paling teruja nak jawab ujian Agama,Bahasa Melayu dan Sastera sebab tu ja yang aku mahir hahahaha. Mai kertas Matematik sumpah nak kencing nak terberak sebab out teruk!

“PMR pun tak cemerlang Matematik aku sejenis benak memang tak faham cikgu ajar apa. Masalahnya aku yang benak cikgu tu ajar elok ja,” tulisnya di Instagram (IG).

“Weh Sijil Pelajaran Malaysia aku gagal Matematik tau. Sumpah tak tipu, ada A pun tak guna dah Matematik gagal,” tulisnya.

Bagaimanapun, ianya tidak mematahkan semangat Syifa untuk terus belajar dan menyambung pelajaran di universiti swasta. Dalam pada itu, Syifa sempat bergurau, meskipun dia kurang mahir dalam subjek Matematik tetapi tak ‘bodoh’ untuk mengira duit.

“Dah lama aku simpan aib ni weh tak semua orang tau. Memang harapan aku nak dapat belajar Universiti Teknologi MARA dah Matematik pun tak kredit, tu yang sambung belajar dekat swasta. Tapi Alhamdulillah Matematik ja bodoh kira duit tak bodoh,” tulisnya lagi.

Dalam pada itu, perkongsian Syifa itu menarik perhatian seorang guru yang merupakan salah seorang tenaga pengajar di sekolah itu. Menurut gurunya, dia sangat berbangga melihat pelajarnya itu kini sudah menjadi insan yang berjaya.

Sementara itu, ramai yang memuji Syifa bahawa dia mampu membuktikan gagal Matematik tidak bermakna tidak boleh berjaya dalam hidup. Namun, ada netizen seolah menyindirnya dengan bertanyakan sama ada dia pandai mengira atau tidak duit kekasihnya iaitu Safawi Rasid.

Tidak hanya berdiam diri, komen netizen itu dibalas oleh Syifa yang mengatakan dia tidak hidup dengan duit Safawi kerana selama ini dia berusaha mencari rezeki sendiri tanpa bergantung harap orang lain.

Syifa turut memberi nasihat kepada netizen itu agar berhenti bertanya soalan yang kurang cerdik dan berharap semoga Allah mengampunkan dosanya.


Rancakkan Ekonomi, Sempadan Asean Mungkin Dibuka

Usaha merancakkan ekonomi dan rangsangan kewangan memungkinkan sempadan negara-negara ASEAN yang kini ditutup dibuka dalam masa terdekat.

Perkara itu dibangkitkan Malaysia pada Sidang Kemuncak ASEAN ke-36 yang berlangsung secara maya hari ini, antara lain bagi merancakkan kembali aktiviti perdagangan dan pelancongan antara-ASEAN selepas penularan wabak COVID-19.

Pada Menteri Tan Sri Muhyiddin Yassin berkata untuk itu, kerajaan-kerajaan ASEAN perlu merangka satu pelan yang padu bagi melaksanakan segera langkah-langkah atau ‘travel bubles’ antara negara yang ‘hijau’ atau kadar jangkitan yang rendah di tengah-tengah pandemik COVID-19.

Langkah ini mampu meningkatkan pelaburan dan mewujudkan peluang pekerjaan, sekaligus merancakkan dan menyediakan rangsangan kewangan yang amat diperlukan oleh ekonomi.

Menurut Muhyiddin, krisis kesihatan awam itu telah memberi kesan yang amat besar kepada ekonomi dan usaha memulihkan semula ekonomi serantau harus menjadi keutamaan ASEAN.

“Ini akan membantu dalam usaha mengurangkan gangguan kepada perdagangan dan mengukuhkan ketahanan rantaian bekalan serantau,” katanya semasa intervensi pada sesi plenari yang dipengerusikan oleh Perdana Menteri Vietnam, Nguyen Xuan Phuc yang juga merupakan Pengerusi ASEAN 2020.

Perdana Menteri berkata ASEAN perlu bertindak pantas dan tegas dalam menyelaraskan tindak balas peringkat serantau bagi menjana semula ekonomi.

Muhyiddin berkata tindak balas yang diselaraskan dengan baik mampu memastikan rantau ASEAN bangkit bersama-sama daripada krisis itu, sebagai ketika mengharungi krisis pandemik itu sebelum ini.


Kes Pukul Anak Angkat, Aliff Syukri Lega Sudah Selesai

Mac lalu hangat diperkatakan mengenai usahawan kosmetik, Datuk Seri Aliff Syukri yang didakwa memukul anak angkatnya, Ameenah dan insiden itu dilaporkan oleh pembantu rumahnya sehari selepas kejadian.

Bagaimanapun, Aliff memaklumkan kes pukul anak angkatnya itu sudah pun selesai apabila mahkamah memutuskan dia tidak bersalah dan apa yang berlaku hanya fitnah. Perkara itu diberitahu oleh Aliff menerusi perkongsiannya di Instagram.

BACA: Kes Pukul Anak Angkat, Aliff Syukri Dibebas Dengan Jaminan Polis

Menerusi perkongsian itu, Aliff memuat naik gambar anak ketiganya, Baem yang cedera di muka kerana jatuh motosikal. Aliff berkata jika anak angkatnya yang cedera sudah pasti akan menjadi kes polis.

“Kalau Ameenah kena mahu kes polis. By the way, kes Ameenah mahkamah dah putuskan yang saya tak bersalah, hanya berunsur fitnah!,” tulisnya.

Pendedahan Aliff itu mendapat pelbagai reaksi daripada netizen yang meluahkan rasa syukur dan gembira dengan berita tersebut serta berharap Aliff akan terus menyayangi Aminah seperti anak kandungnya sendiri.

Terdahulu, tular video dan salinan laporan polis yang tertera nama usahawan tersebut dan anak angkatnya, Aminah Alip Shah. Malah. Aliff juga ditahan dan kemudian dibebaskan dengan jaminan polis selepas keterangan diambil.


Joe Flizzow, Marini Ramlan Selamat Bergelar Suami Isteri

Tahniah diucapkan kepada penyanyi rap terkenal tanah air, Joe Flizzow atau nama sebenarnya Johan Ishak selamat mendirikan rumahtangga dengan wanita pilihan hatinya, Nurin Marini Ramlan hari ini.

Perkhabaran gembira itu dikongsikan oleh adik Marini menerusi akaun Instagram miliknya dengan tanda pagar #JoeNini. Adik Marini turut mengucapkan kepada Joe selamat datang ke dalam keluarga mereka.

Kedua-dua mempelai juga bertukar hantaran termasuk sepasang cincin perkahwinan, sepersalinan pakaian tradisional, senaskah Al-Quran (yang dikurniakan Yang di-Pertuan Agong dan Permaisuri Agong)

Turut diberikan sebentuk butang baju melayu antik emas warisan keluarga, sehelai kain sampin songket tenunan pereka terkenal berasal dari Terengganu, Wan Manang dan sepasang kasut Nike edisi terhad, Air-Force One Supreme.

Pasangan pengantin itu cantik dan segak mengenakan pakaian tradisional berwarna putih. Berdasarkan foto yang dikongsikan, dapat dilihat majlis tersebut berlangsung dalam serba penuh sederhana.

Terdahulu, Joe dan Marini mengikat tali pertunangan pada Disember tahun lepas dan dijangka mendirikan rumahtangganya pada April tahun ini. Namun, terpaksa menundakan ekoran penularan COVID-19 dan pelaksanaan Perintah Kawalan Pergerakan (PKP).


Isteri Anda Mungkin Jatuh Hati Dengan Kerusi Meja Makan RM99 Ini!

Bila kali terakhir anda dan juga pasangan pergi keluar bersama-sama? Kalau dah lama tak sama-sama luangkan masa, bolehlah bawa mereka keluar. Sudah berapa lama bukan kita tak dapat keluar sejak musim PKP ini.

Pejam celik pejam celik, sekejap saja sudah bulan 6. Cepat masa berlalu tapi dalam masa yang sama, jangan biarkan cinta anda dan isteri pudar.

Mari kami kongsi sikit beberapa cara yang mungkin dapat menghangatkan kembali cinta anda. Cara yang kami kongsikan ini mudah saja dan tak perlu pening kepala.

Bila fikir bab berkelah atau pun meluangkan masa ini, banyak cara yang kita buat sebenarnya. Tak perlu nak keluar sehingga merentas negeri, cukup sekadar bawa bekal makanan bersama dan keluarlah bersiar-siar di lokasi yang berdekatan.

Lakukan perkara yang mungkin sebelum ini anda dan isteri tak pernah buat, jadikan ia sebagai kenangan baru. Kalau isteri minat bercucuk tanam, bawa saja ke nursery berdekatan. Sekarang pun memang tengah viral pokok-pokok cantik.

Tahukah anda bahawa dengan sekuntum bunga ros merah mampu mengubah mood isteri seharian. Itu belum lagi ditambah dengan ucapan romantis.

Jika mampu, mungkin boleh buat kejutan dengan beli barangan kemas atau pun kalau selalu tengok isteri tonton TV yang promosi periuk atau kuali baru itu, bolehlah hadiahkan mereka.

Kejutan sebegini sememangnya sangat buatkan isteri terharu dan akan membuatkan suasana rumahtangga jadi lebih manis.

Mungkin ramai yang tak perasan tapi ni terjadi dengan pengalaman kami sendiri. Meja makan merupakan salah satu tempat yang paling kerap kita gunakan dalam keluarga.

Boleh dikatakan, meja makan adalah keperluan penting di rumah dan baru-baru ini outlet perabot terkemuka RozeL ada buat promosi yang susah sangat nak ditolak iaitu — dengan pembelian 1 meja makan, anda boleh dapatkan harga kerusi meja makan bermula serendah RM99 sahaja. Boleh jimat banyak,kan?

Bagi yang tak berkesempatan nak ke outlet, boleh cuba Virtual Showroom ini. Boleh tengok dulu perabot secara online sebelum datang ke bilik pameran.

Dan jika dah bersedia nak datang ke sini, boleh tengok dulu di mana bilik pameran terdekat dengan anda di sini.

Kemudian pimpinlah tangan isteri anda dengan kemas ke outlet Rozel yang berdekatan dan berikan mereka masa untuk memilih rekaan yang terbaik di sini.

Rozel juga ada sediakan plan pembayaran mudah tanpa faedah sehingga 24 bulan. Memang peluang terbaik untuk anda meriahkan kembali ruang makan dengan meja dan kerusi baru.


Dah Kali Ketiga, Fasha Sandha Tetap Gementar Nak Bersalin

Selepas dua kali mengalami keguguran, Fasha Sandha mengakui trauma untuk melalui proses bersalin. Ujarnya, meskipun pernah melahirkan dua anak sebelum ini namun perasaan gemuruh dan takut masih ada.

Kandungannya kini sudah mencecah lapan bulan, Fasha berkata doktor sudah pun memberitahunya untuk bersiap sedia. Ujarnya lagi, barang kelengkapan bayi pun masih belum dibeli lagi susulan tempoh Perintah Kawalan Pergerakan (PKP) sebelum ni.

“Walaupun pernah melahirkan dua anak, saya tetap rasa gementar dan fobia kerana kali terakhir saya melahirkan anak adalah sekitar enam tahun lalu. Lagipun pengalaman keguguran membuatkan saya amat fobia.

“Barang kelengkapan masih belum dibeli kerana kebetulan tempoh Perintah Kawalan Pergerakan (PKP) sebelum ni. Insya-Allah minggu depan baru nak mula beli barangan untuk bayi perempuan kami,” katanya kepada Harian Metro.

Dalam pada itu, Fasha berkata pengalaman dua kali keguguran membuatkan dia lebih berhati-hati dan sentiasa berdoa kepada Allah agar kandungannya itu selamat.

“Saya mengikut segala nasihat doktor iaitu lebihkan makan suplemen, kurangkan pergerakan pada trimester pertama serta berdoa dan tawakal agar kandungan ini selamat sehingga dilahirkan,” katanya.

Fasha berkahwin dengan Aidil pada 30 Mac tahun lalu dan kehamilan ini adalah bayi pertama mereka selepas keguguran sebanyak dua kali.


Nabila Razali Terima Hati Terbuka Jika Lagunya Layak Ke AJL

Sebelum ini hangat diperkatakan apabila tular nyanyian Nabila Razali yang ‘terkucil’ ketika menyanyikan lagu Peluang Kedua secara langsung sehinggakan rata-rata netizen mempersoalkan kemampuan vokal penyanyi itu.

Meskipun berdepan pelbagai kecaman bagaimanapun Nabila berkata dia tidak trauma untuk berada di pentas menyanyikan lagu tersebut, namun mengakui sedikit risau seandainya ‘terkucil’ lagi.

“Nak kata trauma tu tak ada, tapi risau sedikit… setiap kali saya nak naik pentas saya berdebar sebab tahu apa yang orang akan cakap tentang lagu itu,” katanya kepada mStar Online.

Menganggap apa yang terjadi kepada dirinya sebelum ini adalah satu ujian, bagaimanapun Nabila bersyukur lagu Peluang Kedua kini mendapat tangga pertama di setiap platform carta lagu.

“Namun bagi saya, itu adalah satu ujian… yelah, tak semua benda baik kita dapat, mesti ada ujian sikit-sikit, ” ujarnya kepada mStar Online.

Ditanya adakah bersedia seandainya lagu Peluang Kedua layak ke Anugerah Juara Lagu atau pertandingan besar, Nabila berkata dia tidak meletakkan harapan yang tinggi lagunya itu menyertai mana-mana pertandingan lagu, namun sekiranya berlaku dia menerima dengan hati terbuka.

“Saya tidak meletakkan harapan tinggi di luar kemampuan saya, tapi sekiranya ia berlaku saya terima dengan hati terbuka dan banyak lagi benda saya kena buat. Saya baru lagi dan tak hebat mana dalam nyanyian,” katanya.


Malaysia Positif Sempadan Singapura-Malaysia Dibuka Semula

Perbincangan berhubung pembukaan semula sempadan Malaysia-Singapura yang ditutup bagi mencegah penularan pandemik COVID-19 adalah positif, demikian kata Menteri Luar Datuk Sri Hishamuddin Tun Hussein.

Pembukaan sempadan kedua-dua negara yang ditutup sejak 18 Mac lalu berikutan penguatkuasaan Perintah Kawalan Pergerakan (PKP) itu bukan sahaja akan menghidupkan semula aktiviti ekonomi, bahkan bakal memanfaatkan lebih 200,000 rakyat Malaysia yang bekerja di republik itu.

Hishammuddin berkata perbincangan mengenai hal itu bersama rakan sejawatnya, Vivian Balakrishnan adalah sangat positif dengan kedua-dua pihak bersetuju mengenai kepentingan prosedur operasi standard (SOP) dan protokol kesihatan disepakati terlebih dahulu sebelum keputusan berkenaan pembukaan sempadan negara diputuskan.

Ujarnya walaupun ada pihak melihatnya secara negatif, beliau dan Menteri Luar Singapura tahu apa yang mereka sedang usahakan di mana kandungan perbincangan adalah sangat positif.

“Apa yang penting adalah mengambil pendekatan langkah demi langkah untuk memastikan pergerakan rakyat antara kedua-dua negara berjalan lancar dan selamat serta memberi manfaat kepada kita dalam semua sektor,” katanya pada sidang media khas hari ini.

Hishammuddin berkata pelaksanaan konsep ‘green bubble’ antara Malaysia dengan negara-negara lain juga tidak dapat dilakukan sekiranya pembukaan semula sempadan Malaysia-Singapura tidak dimuktamadkan.

Antara lain, konsep ‘green bubble’ adalah membabitkan langkah melonggarkan sekatan perjalanan antara dua atau lebih negara yang mencatatkan kes penularan dan jangkitan tempatan COVID-19 yang rendah.

Pergerakan rakyat antara negara penting bagi menjana pertumbuhan ekonomi serantau, ujarnya.

Selain pelaksanaan PKP, langkah Singapura menguat kuasakan ‘Circuit Breaker’ bermula 7 April lalu juga mengakibatkan sebahagian besar rakyat Malaysia yang bekerja di republik berkenaan kehilangan sumber pendapatan.


Mia Ahmad Tak Izinkan Sesiapa Melawat Cahaya Mata Kedua

Melahirkan cahaya mata kedua ketika negara berdepan pandemik COVID-19, Mia Ahmad mengakui dia berdepan pengalaman dan cabaran berbeza. Mia berkata antara cabaran dihadapi apabila terpaksa melakukan ujian swab COVID-19 ketika dalam keadaan sedang sarat hamil.

Meskipun banyak kelonggaran diberikan oleh kerajaan kini, bagaimanapun Mia berkata dia masih belum bersedia untuk menerima mana-mana pelawat yang ingin menziarahi dirinya dan bayi yang baru dilahirkan.

“Antara cabaran melahirkan anak kedua ini, saya kena lakukan ujian swab COVID-19/ Masa mula-mula nak kena lakukan ujian itu, memang rasa takut tapi selepas dah selesai rupa-rupanya ianya sekejap sahaja dan tidaklah seteruk seperti yang disangkakan.

“Selain itu, susah juga bersalin waktu keadaan macam ni. Orang takut nak datang melawat kita dan kita pun takut nak ajak orang datang tengok,” katanya kepada mStar Online.

Berkongsikan pengalaman menimang cahaya mata kedua, Mia berkata anak perempuannya itu sering bangun tengah malam menyebabkan dia tidak mendapatkan tidur yang secukupnya.

“Alhamdulillah dia sihat sahaja. Tapi biasala baby masih nak menyesuaikan diri dan kita pun sama. Apabila dia bangun tengah malam, saya pun kena bangun.

“Ada ketikanya memang tak cukup tidur dan dalam masa yang sama nak kena jaga diri sendiri juga. Sekarang saya berpantang di Johor Bahru dan Alhamdulillah semuanya berjalan dengan lancar,” katanya.

Mia mendirikan rumah tangga dengan Izham, yang merupakan pemain bola sepak Johor Darul Takzim (JDT) pada 13 Januari 2017. Pasangan itu dikurniakan anak sulung, Sayf Issa pada 28 September 2018.